cyanic-selkie/wikianc huggingface dataset:
വാശി
മഹാരാഷ്ട്രയിലെ നവി മുംബൈയിൽ സ്ഥിതിചെയ്യുന്ന ഒരു ഉപനഗരമാണ് വാശി. സിറ്റി ആന്റ് ഇൻഡസ്ട്രിയൽ ഡെവലപ്പ്മെന്റ് കോർപ്പറേഷൻ (സിഡ്കോ) നവി മുംബൈയിൽ നിർമ്മിച്ച ആദ്യത്തെ കേന്ദ്രങ്ങളിലൊന്നാണ് ഇത്.
സെക്റ്ററുകൾ
വാശി 31 സെക്റ്ററുകളായി തിരിക്കപ്പെട്ടിരിക്കുന്നു. പാർപ്പിടസമുച്ചയങ്ങൾ, മാളുകൾ, മാർക്കറ്റുകൾ എന്നിവ വിവിധ സെക്റ്ററുകളിലായി വിന്യസിക്കപ്പെട്ടിരിക്കുന്നു. സെക്റ്റർ 30-ലാണ് വാശി റെയിൽവേ സ്റ്റേഷൻ സ്ഥിതി ചെയ്യുന്നത്. പ്രമുഖ മാളുകളും പഞ്ചനക്ഷത്ര ഹോട്ടലുകളും ഇതേ സെക്റ്ററിൽ ഉണ്ട്. ഇനോർബിറ്റ്, രഘുലീല ആർക്കേഡ്, സെന്റർ വൺ തുടങ്ങിയവയാണ് പ്രധാനപ്പെട്ട ഷോപ്പിംഗ് മാളുകൾ. ഇന്ത്യയിലെ തന്നെ ഏറ്റവും വലിയ മാർക്കറ്റുകളിലൊന്നായ എ.പി.എം.സി. (അഗ്രികൾച്ചർ പ്രൊഡ്യൂസ് മാർക്കറ്റ് കമ്മിറ്റി ) മാർക്കറ്റ് സെക്റ്റർ 19-ലാണ്.
ടിഫോൺ
ഗ്രീക്ക് പുരാണങ്ങളിൽ പരാമർശിച്ചിട്ടുള്ള ഒരു രാക്ഷസനാണ് ടിഫോൺ. ഭൂമിദേവിയും (ഗൈയ) പാതാളദേവതയും (തർത്താറസ്) തമ്മിലുള്ള ഇണചേരലിൽ നിന്നാണത്രേ ടിഫോൺ ജനിച്ചത്. രാക്ഷസന്മാരെ സഹായിച്ച് ദേവന്മാരെ തോൽപ്പിക്കാൻ വേണ്ടിയാണ് ഭൂമിദേവി ടിഫോണിനു ജന്മം നൽകിയതെന്നു വിശ്വസിക്കപ്പെടുന്നു. കഴുതയുടെ തലയും പെരുമ്പാമ്പിന്റെ ഉടലും അനേകം സർപ്പങ്ങൾ ചേർന്ന കൈകളുമുള്ള ഭീതിജനിപ്പിക്കുന്ന ഒരു രൂപമായാണ് ടിഫോണിനെ സങ്കല്പിച്ചിട്ടുള്ളത്. ഏതു ഭാഗത്തേക്കും തിരിക്കാൻ കഴിയുന്ന സർപ്പകരങ്ങൾക്ക് നൂറു കാതം വരെ നീളമുണ്ടായിരുന്നു എന്നാണ് വിശ്വാസം. ഇവ സദാസമയവും ആക്രമണോത്സുകരായി നാനാഭാഗത്തേയ്ക്കും തിരിഞ്ഞുകൊണ്ടിരുന്നു. നക്ഷത്ര പംക്തി വരെ നീട്ടാവുന്ന കഴുത്തും സൂര്യനെ മറച്ച് ഭൂമിയിൽ ഇരുട്ടു പരത്താൻ തക്ക വിസ്തൃതമായ ചിറകും കനലുകൾ പാറുന്ന കണ്ണുകളും അഗ്നിവമിക്കുന്ന വായും ഉള്ള ടിഫോണിനെ മനുഷ്യരും ദേവന്മാരും ഒരുപോലെ ഭയപ്പെട്ടു. ദേവന്മാർ ഒളിമ്പസ് മലയിൽ നിന്നു പലായനം ചെയ്ത് പക്ഷികളുടേയും മൃഗങ്ങളുടേയും വേഷം സ്വീകരിച്ചു ഭയചകിതരായി ജീവിച്ചു. അഥീനിദേവി മാത്രം ഭയന്ന് ആൾമാറാട്ടം നടത്തിയില്ല. അവർ സ്യൂസ് ദേവന്റെ സമീപമെത്തി ദേവന്മാരുടെ ഭീരുത്വത്തിൽ ദുഃഖം പ്രകടിപ്പിക്കുകയും സ്യൂസ് ദേവനെ പുകഴ്ത്തി ടിഫോണിനെ വധിക്കാൻ പ്രേരിപ്പിക്കുകയും ചെയ്തു. സ്യൂസ് ദേവനും ടിഫോണും ഉഗ്രസംഘട്ടനത്തിൽ ഏർപ്പെട്ടു. ഒടുവിൽ സ്യൂസ് ദേവൻ ഹേമസ് മലയും എറ്റ്നാപർവതവും പിഴുതെറിഞ്ഞു ടിഫോണിനെ വധിച്ചു എന്നാണ് ഐതിഹ്യം.
കെനെറ്റ്‌വാക്ക്
thumb|300px|right|കെനെറ്റ്‌വാക്ക് കളിയുടെ സ്ക്രീൻഷോട്ട് കെ.ഡി.ഇ.യുടെ ഭാഗമായ കെഡിഇഗെയിംസ് പാക്കേജിലെ ഒരു കളിയാണ്‌ കെനെറ്റ്‌വാക്ക്(Knetwalk). ഗ്നൂ സാർവ്വജനിക അനുവാദപത്രം അനുസരിച്ചാണ്‌ ഇത് വിതരണം ചെയ്യപ്പെടുന്നത്. തന്ത്രങ്ങളും കൗശലങ്ങളും എന്ന വിഭാഗത്തിലാണ്‌ ഈ കളി പെടുന്നത്. ആൻഡി പെരെദ്ര്, തോമസ് നാഗി, ഫെല വിങ്കെൽമോലെൻ എന്നിവർ ചേർന്നാണ്‌ ഈ കളി വികസിപ്പിച്ചത്.
ലക്ഷ്യം
കം‌പ്യൂട്ടറുകളെ ഒരു സെർവറുമായി കണക്റ്റ് ചെയ്യുക എന്നതാണ്‌ ഈ കളിയുടെ ലക്ഷ്യം. കണക്റ്റ് ചെയ്യുന്നതിനായി വിവിധ രൂപത്തിലുള്ള വയറുകളൂണ്ട്. ക്ലിക്ക് ചെയ്യുന്നതുവഴി ഇടത്തോട്ടും റൈറ്റ് ക്ലിക്ക് ചെയ്യുന്നതുവഴി വലത്തോട്ടും ഇവയെ കറക്കാൻ സാധിക്കും. എല്ലാ വയറുകളെയും കറക്കി യഥാസ്ഥാനത്തെത്തിക്കുന്നതുവഴിയാണ്‌ സെർവറുമായി കണക്റ്റ് ചെയ്യുന്നത്. ഏറ്റവും കുറവ് ക്ലിക്കുകളും ഏറ്റവും കുറവ് സമയവും ഉപയോഗിച്ച് ഇത് സാധിക്കുക എന്നതാണ്‌ കളിയുടെ ലക്ഷ്യം. മിഡിൽ ക്ലിക്ക് വഴി ഒരു വയറിനെ അതിനുശേഷം കറക്കപ്പെടുന്നതിൽ നിന്ന് തടയാനും സാധിക്കും.
സ്കോറിങ്ങ് രീതി
കളി പൂർത്തിയാക്കാനെടുക്കുന്ന സമയമനുസരിച്ചാണ്‌ സ്കോർ ലഭിക്കുക. എത്രയും വേഗം കളി പൂർത്തിയാക്കുന്നുവോ സ്കോർ അത്രയും വർദ്ധിക്കും. എങ്കിലും ഇത്ര ക്ലിക്കുകൾ ഉപയോഗിച്ച് ഓരോ ബോർഡും പൂർത്തിയാക്കാമെന്നുണ്ട് (കളി തുടങ്ങുമ്പോൾ ഈ സംഖ്യ ബോർഡിനു താഴെ മൂവ്സ് എന്ന് എഴുതിക്കാണിച്ചിരിക്കും. സ്ക്രീൻഷോട്ട് നോക്കുക). ഇതിൽ കൂടുതൽ ക്ലിക്കുകൾ ഉപയോഗിക്കുകയാണെങ്കിൽ അധികമുപയോഗിച്ച ക്ലിക്കുകളുടെ എണ്ണത്തിനനുസരിച്ച് ഒരു സംഖ്യ സ്കോറിൽ നിന്ന് കുറയ്ക്കുന്നതാണ്‌.
ലെവലുകൾ
നാല്‌ ലെവലുകളാണ്‌ ഈ കളിയിലുള്ളത്:
ബാഹ്യ കണ്ണികൾ
വർഗ്ഗം:കമ്പ്യൂട്ടർ ഗെയിമുകൾ വർഗ്ഗം:കെ.ഡി.ഇ. കളികൾ വർഗ്ഗം:ഓപൺ സോഴ്സ് ഗെയിമുകൾ
ആലാപനം
സംഗീതശാസ്ത്രവിധിപ്രകാരം രാഗങ്ങളെ അവയുടെ മേളം അവലംബമാക്കി യുക്തംപോലെ അംശാദിസ്വരങ്ങൾ പ്രകാശിപ്പിച്ചും ഉചിതങ്ങളായ ഗമകങ്ങളും സ്ഥാനങ്ങളും സ്വീകരിച്ചും രാഗസ്വഭാവവും സവിശേഷതകളും ഏറ്റവും സ്പ്ഷ്ടമാക്കുമാറ് പാടി അവതരിപ്പിക്കുന്ന ഗാനപദ്ധതിയാണ്‌ ആലാപനം.
സാധാരണ വ്യവഹാരത്തിൽ ആലാപന എന്നപദത്തിന് പാടുക നർമഭാഷണംചെയ്യുക എന്നെല്ലാം അർത്ഥമുണ്ടെങ്കിലും രാഗവിസ്താരം ചെയ്യുക എന്ന അർത്ഥത്തിൽ ഒരു സാങ്കേതിക സജ്ഞയായിട്ടാണ് സംഗീതശാസ്ത്രത്തിൽ ആലാപന വ്യവഹരിച്ചുപോരുന്നത്. ആലാപനം, ആലാപം, ആലപ്തി എന്നീ പദങ്ങളും ആലാപനത്തിൻറെ പര്യായങ്ങളായി പ്രയോഗിക്കപ്പെടുന്നുണ്ട്. രാഗവിസ്താരം, രാഗാലാപം എന്നീപദങ്ങൾക്കും ഇതേ അർത്ഥംതന്നെയാണുള്ളത്. കർണാടക സംഗീതത്തിൽ ആലാപനയ്ക്കു മൂന്ന് വകുപ്പുകളുണ്ട്: രാഗം, താനം, പല്ലവി. ഒരേ രാഗത്തെ ഈ മൂന്ന് പ്രകാരേണ ആലപിക്കാവുന്നതാണ്.
രാഗാലാപന
താളവും സാഹിത്യവും കൂടാതെ അകാരാദി സ്വരാക്ഷരങ്ങളോ ത, ദ, രി, ന, നം, താം എന്നീ വ്യഞ്ജനാക്ഷരങ്ങളോ ഉപയോഗിച്ച് രാഗം വിസ്തരിച്ചു പാടുന്നതിനാണ് രാഗാലാപനമെന്നു പറയുന്നത്. സാഹിത്യമടങ്ങിയ ഒരുകൃതി മുൻ‌‌കൂട്ടി പാടി ചിട്ടപ്പെടുത്തി വച്ചിരിക്കും. എന്നാൽ രാഗാലാപനത്തെ സംബന്ധിച്ചിടത്തോളം ഈ ചിട്ടപ്പെടുത്തലിന് അത്ര പ്രസക്തിയില്ല. മുൻ‌‌കൂട്ടി തയ്യാറാക്കാതെ മനോധർമമനുസരിച്ച് അപ്പപ്പോൾ പാടുന്നതായതുകൊണ്ട് ഇതിൻറെ വിശദാംശങ്ങൾ എപ്പോഴും മാറിക്കൊണ്ടിരിക്കും; അതുകൊണ്ടുതന്നെ ഇതെപ്പോഴും നൂതനവും ഹൃദയാവര്ജകവുമായിരിക്കും.
ആലാപന രണ്ടുതരമുണ്ട്; സംഗ്രഹാലാപനയും സമ്പൂർണ്ണാലാപനയും.
സംഗ്രഹാലാപന
രാഗത്തിൻറെ മുഴുവന് ആസ്വാദ്യതയും സംഗ്രഹരൂപത്തില് വെളിവാക്കിക്കൊണ്ട് സ്ഥായികളിൽ ചെയ്യുന്ന രാഗവിസ്താരമാണിത്. കൃതികള് പാടുമ്പോൾ തുടക്കത്തിൽ ചെയ്യുന്ന രാഗവിസ്താരം എപ്പോഴും സംഗ്രഹലാപമായിരിക്കും. പാടുവാൻ പോകുന്ന കൃതിയെ സംബന്ധിച്ച് ചില സൂചനകൾ ശ്രോതാക്കൾക്ക് നല്കത്തവണ്ണം കൃതിയിലെ പ്രധാന പ്രയോഗങ്ങളിൽ മാത്രം ഊന്നിപ്പോകുന്ന ഈ രാഗവിസ്താരം കൃതി പാടുവാൻ വേണ്ടിവരുന്ന സമയത്തിൽ കവിയാൻ പാടുള്ളതല്ല.
സമ്പൂര്ണാലാപന
രാഗത്തിൻറെ മുഴുവൻ ആസ്വാദ്യതയും വ്യക്തമാക്കിക്കൊണ്ട് രാഗരൂപം വ്യഞ്ജിപ്പിക്കുമാറ് മൂന്നു സ്ഥായികളിലെ വിവിധവശങ്ങള് അവധാനതയോടെ വിസ്തരിച്ച് ആലപിക്കുന്നതിനെയാണ് സമ്പൂർണ്ണാഅലാപന എന്ന് പറയുന്നത്. രാഗം-താനം-പല്ലവിയിൽ നടത്തുന്ന ആലാപന സമ്പൂർണ്ണാലാപനയാണ്. തോടി, സാവേരി, ഭൈരവി, മോഹനം, കാംബോജി, കല്യാണി തുടങ്ങി ഇഷ്ടംമ്പോലെ വിസ്തരിച്ച് ആലപിക്കുവാൻ വക നല്കുന്ന പ്രമുഖ രഗങ്ങളിലുള്ള വിളംബകാല കൃതികൾ പാടുമ്പോൾ തുടക്കത്തിൽ സമ്പൂർണ്ണാലാപനയാണ് ചെയ്യാറുള്ളത്. ഈ രാഗങ്ങൾ വിളംബകാലത്തിൽ ആലപിക്കുമ്പോഴും താനത്തിൽ പാടുമ്പോഴും മാത്രം തനതായ സ്വഭാവവിശേഷങ്ങൾ സ്പഷ്ടമാക്കുന്ന രക്തിരാഗങ്ങളാണ്; അതുകൊണ്ടുതന്നെ ഇവ വിളംബകാലത്തിലും മധ്യമകാലത്തിലും ആലപിക്കപ്പെടുന്നു; അതിനാല് രാഗവിസ്താരം ഇവയ്ക്ക് അനുപേക്ഷണീയവുമാണ്.
രാഗാലാപനയ്ക്ക് മൂന്ന് പ്രധാന ഘട്ടങ്ങളുണ്ട്; ആക്ഷിപ്തികം, രാഗവർദ്ധിനി, സ്ഥായി.
ആക്ഷിപ്തികം
രാഗത്തിൻറെ സവിശേഷതകൾ വ്യഞ്ജിപ്പിക്കുന്ന പ്രാരംഭഘട്ടമാണിത്. ആയാതം, ആയിത്തം, ആയത്തം എന്നിങ്ങനെയും ഇതിനു പേരുകളുണ്ട്. രാഗരൂപം ആദ്യമായി പ്രക്ഷപ്പെടുന്നത് ഈ ഘട്ടത്തിലാണ്
രാഗവർദ്ധിനി
ആലാപനത്തിൻറെ രണ്ടാംഘട്ടമായ ഇതിന് കരണം എന്നും പേരുണ്ട്. രാഗാലാപനത്തിൻറെ വിശദാംശങ്ങൾ ഉൾക്കൊള്ളുന്ന ഈ ഘട്ടത്തിന് മൂന്ന് ഉൾപിരിവുകളുണ്ട്; ഒന്നാമത്തേത് മന്ദ്രസ്ഥായിയിലും രണ്ടാമത്തേത് മധ്യസ്ഥായിയിലും മൂന്നാമത്തേത് താരസ്ഥായിയിലും ഉള്ള പ്രസ്താരങ്ങള് നടത്തുന്നതിനുള്ള അവസരങ്ങളാണ്.
സ്ഥായി
ഇത് ആലാപനത്തിൻറെ മൂന്നാം ഘട്ടമാണ്. മധ്യമകാലത്തിൽ ആരോഹണസ്ഥായിയെന്നും അവരോഹണസ്ഥായിയെന്നും രണ്ടുതരം ആലാപനങ്ങൾ ഉൾക്കൊള്ളുന്നതാണ് സ്ഥായി.
താനം
താ, നം, ത, അഥവാ തം, നം, തം, എന്നീ മൂന്നക്ഷരങ്ങൾ ഒരേ ക്രമത്തിലും പല പ്രകാരത്തിലും ഉച്ചരിച്ചുകൊണ്ട് മധ്യമകാലത്തില് രാഗം പാടുന്ന സമ്പ്രദായമാണ് താനം. മധ്യമകാലഗാനം എന്നും ഇതിനെ പറയാറുണ്ട്. പ്രാചീന സംഗീത ശാസ്ത്രത്തിൽ സ്വരപ്രസ്താരത്തിനാണ് താനം എന്നു പറഞ്ഞിരുന്നത്; എന്നാൽ ഇന്ന് ഇത് രാഗപ്രസ്താരമാണ്. ഇതിന് കാലപ്രമാണമുണ്ട്; പക്ഷേ താളനിബന്ധന ഇല്ല. ദ്രുത കാലത്തിലുള്ള താനപ്രസ്താരത്തിന് ഘനതാനമെന്നും പേരുണ്ട്.
പല്ലവി
നിശ്ചിതമായ ഒരാശയത്തെ സാഹിത്യത്തിൻറെയും രാഗരൂപത്തിൻറെയും സഹായത്തോടുകൂടി പ്രകടിപ്പിക്കുന്നതാണ് പല്ലവി. ഇതിൻറേ ആലാപന വളരെ പ്രാധാന്യം അർഹിക്കുന്നു. പദം, ലയം, വിന്യാസം, ഇവ മൂന്നും ചേർന്നതാണിത് സർഗാത്മകസംഗീതത്തിൽ പല്ലവിക്കു പരമപ്രധാനമായ സ്ഥാനമാണുള്ളത്. പല്ലവിയിൽ സംഗീതവും സാഹിത്യവും നന്നായി ഇണങ്ങിച്ചേർന്നിരിക്കണം. ഇതിലെ സാഹിത്യം ഒന്നോ രണ്ടോ താളവട്ടത്തിൽ ഒതുങ്ങതക്കവണ്ണം അക്ഷരം കുറവായും ഉള്ള അക്ഷരങ്ങൾ താളത്തിൻറെ ഓരോ അംശത്തോട് ഇണങ്ങിയും ഇരിക്കണം.
പ്രഥമാംഗം, ദ്വിതീയാംഗം എന്നിങ്ങനെ രണ്ടുഭാഗങ്ങൾ പല്ലവിക്കുണ്ടായിരിക്കും. പ്രധമാംഗം അവസാനിക്കുന്നിടത്തിന് പദഗർഭം എന്നുപറയുന്നു. പദഗർഭത്തെതുടർന്നാണ് ദ്വിതീയാംഗം ആരംഭിക്കുന്നത്. ദ്വിതീയാംഗം ആരംഭിക്കുന്നതിനുമുമ്പ് ചെറിയ ഒരു ഇടവേള ഉണ്ടായിരിക്കും പല്ലവിയുടെ എടുപ്പ് സമത്തിലോ അതീതത്തിലോ അനാഗതത്തിലോആകാം. പ്രധമാംഗം ചതുരശ്രഗതിയിലും ദ്വിതീയാംഗം തിസ്രഗതിയിലും ആകാം; മറിച്ചു പാടാവുന്ന പല്ലവികളുമുണ്ട്. പല്ലവി പാടുമ്പോൾ തുടക്കം മുതൽ ഒടുക്കം വരെ ഏതുകാലത്തിൽ പാടിയാലും സാഹിത്യാക്ഷരങ്ങൾ ഓരോന്നും നിൽക്കുന്ന താളസ്ഥാനത്തിനു മാറ്റം പാടില്ല. സംഗതി, നിരവല്, കല്പനസ്വരം, രാഗമാലികസ്വരങ്ങള്, അനുലോമം, പ്രതിലോമം മുതലായ പല വശങ്ങളും പല്ലവി പാടുന്നതിനുണ്ട്. ഇവയെല്ലാംതന്നെ ആലാപനത്തിൻറെ വൈവിധ്യമാർന്ന സവിശേഷതകളെ പ്രധിനിധാനം ചെയ്യുന്നവയാണ്.
അവലംബം
വർഗ്ഗം:കർണ്ണാടകസംഗീതം
റെഡ് ബെല്ലീഡ് വുഡ്പെക്കർ
പിസിഫോമസ് (Piciformes) പക്ഷിഗോത്രത്തിലെ പിസിഡേ (Picidae) കുടുംബത്തിൽപ്പെട്ട ഒരിനം മരംകൊത്തിയാണ് റെഡ് ബെല്ലീഡ് വുഡ്പെക്കർ (Red-bellied Woodpecker). ശാസ്ത്രീയ നാമം:മെലാനർപസ് കരോളിനസ് (Melanerpes carolinus). ഉദരഭാഗത്ത് ഏതാനും ചുവപ്പുരോമങ്ങളുള്ളതിനാലാണ് ഇവയ്ക്ക് ഈ പേരു ലഭിച്ചത്. എന്നാൽ ശിരസ്സിലും പിൻ‌കഴുത്തിലുമാണ് പ്രകടമായ ചുവപ്പുനിറമുള്ളത്. റെഡ് ഹെഡഡ് വുഡ്പെക്കർ എന്ന പേരിൽ മറ്റൊരിനം മരംകൊത്തിയുണ്ട്. അമേരിക്കൻ ഐക്യനാടുകളുടെ തെക്കുകിഴക്കൻ സംസ്ഥാനങ്ങളും കാനഡയുടെ തെക്കുകിഴക്ക് ഏതാനും പ്രദേശങ്ങളുമാണ് റെഡ് ബെല്ലീഡ് വുഡ്പെക്കറുകളുടെ ആവാസകേന്ദ്രം.
രൂപഘടന
thumb|150px|left|പെൺകിളി. ഇടത്തരം ഗണത്തിൽപ്പെട്ട ഈ മരംകൊത്തിക്ക് പ്രായപൂർത്തിയാകുമ്പോൾ 24 സെ.മീ വരെ വലിപ്പവും 56 ഗ്രാം വരെ തൂക്കവുമുണ്ടാകും. തലഭാഗത്തെ ചുവപ്പു നിറത്തിലാണ് ആൺകിളിയും പെൺകിളിയും തമ്മിൽ പ്രകടമായ വ്യത്യാസമുള്ളത്. ആൺകിളികൾക്ക് ചുണ്ടുമുതൽ പിൻ‌കഴുത്തുവരെയാണ് ചുവപ്പെങ്കിൽ പെൺ‌കിളിക്ക് ചുണ്ടിനു തൊട്ടുമുകളിലും പിൻ‌കഴുത്തിലും മാത്രമേ ചുവപ്പുനിറമുള്ളൂ. ചിറകുകളും വാലും വെളുത്തപുള്ളികളും വരകളും ചാരക്കറുപ്പും നിറഞ്ഞിരിക്കും. ചുണ്ടിനുതാഴെ മുതൽ ഉദരഭാഗമൊട്ടാകെ മങ്ങിയ വെള്ളനിറം. ഉദരഭാഗത്തെ ചുവപ്പുരോമങ്ങൾ പെൺകിളികളിൽ താരതമ്യേന കുറവായിരിക്കും. കറുത്ത ചുണ്ടുകളും ഇരുണ്ട കണ്ണുകളും. കാലുകൾ കടുത്തചാരനിറം.
ഭക്ഷണം
മിശ്രഭുക്കുകളാണ് റെഡ് ബെല്ലീഡ് മരംകൊത്തികൾ. മരങ്ങളിൽ കഴിയുന്ന ചെറുജീവികളും പ്രാണികളുമാണ് പ്രധാനഭക്ഷണം. എങ്കിലും ഇടയ്ക്ക് ബെറി, എക്കോൺ, ചെറി തുടങ്ങിയ പഴങ്ങളും, മരങ്ങളുടെ കറയും ആഹിരിക്കാറുണ്ട്. ശൈത്യകാലത്തേക്ക് കരുതലായി പഴങ്ങളും വിത്തുകളും ശേഖരിച്ചു വയ്ക്കുക ഇവയുടെ പ്രത്യേകതയാണ്. പ്രാണികളെ ഇവ പറന്നു പിടിക്കാറുമുണ്ട്.
ആവാസം
അമേരിക്കൻ ഐക്യനാടുകളിൽ സൗത്ത് ഡക്കോട്ട മുതൽ കിഴക്കോട്ട് മിക്ക സംസ്ഥാനങ്ങളിലും തെക്ക് ഫ്ലോറിഡവരെയും ഇവയെ കാണാം. തെക്കുകിഴക്കു കാനഡയുടെ ഏതാനും ഭാഗത്തും റെഡ് ബെല്ലീഡ് വുഡ്പെക്കറുണ്ട്. വർഷമുഴുവനും ഒരേ പ്രദേശത്തു കഴിയാനിഷ്ടപ്പെടുന്നെങ്കിലും അതിശൈത്യമെത്തുമ്പോൾ തെക്കൻ പ്രദേശങ്ങളിലേക്കു നീങ്ങാറുണ്ട്. ഇടത്തരം മരങ്ങൾ ധാരാളമുള്ള വനമ്പ്രദേശമാണ് ഇഷ്ടതാവളം. എന്നാൽ നാട്ടുമ്പുറങ്ങളിലും വീടുകൾക്കു പിന്നാമ്പുറങ്ങളിലൊരുക്കുന്ന ഫീഡറുകളിലും ഇവ വന്നെത്താറുണ്ട്.
പ്രജനനം
വസന്തകാലത്താണു പ്രജനനം തുടങ്ങുന്നത്. ആൺ‌കിളിയും പെൺകിളിയും സംയുക്തമായി കൂടൊരുക്കുന്നു. മരങ്ങളുടെ കേടുവന്ന ഭാഗങ്ങൾ തുരന്നാണ് കൂടൊരുക്കുന്നത്. ഒരു സീസണിൽ ഈ കിളികൾ ഒരിണയെ മാത്രമേ തേടാറുള്ളൂ. ചില ജോഡികൾ ഒന്നിലേറെ വർഷം ഒരുമിച്ചു കഴിയാറുണ്ട്. ഒരു കൂട്ടിൽ സാധാരണയായി നാല് മുട്ടകൾ വരെയുണ്ടാകും. വെള്ള നിറമാണ് മുട്ടയ്ക്ക്. പന്ത്രണ്ടു ദിവസം അടയിരിക്കും. ചെറുകിളികൾ 24-27 ദിവസങ്ങൾക്കുള്ളിൽ കൂടൊഴിയാൻ പ്രാപ്തരാകുന്നു.
സ്വഭാവ സവിശേഷതകൾ
മരത്തടിയിൽ ചുണ്ടുകൾ കൊത്തി ശബ്ദമുണ്ടാക്കിയാണ് ഇവ ഇണയെ ആകർഷിക്കുന്നത്. നാട്ടിൻപ്രദേശങ്ങളിൽ കഴിയുന്ന കിളികൾ അലുമിനിയം മേൽക്കൂരകളിലും ഇലക്ട്രിക് ട്രാൻസ്ഫോമറുകളിലും കൊക്കുരച്ചും ഇപ്രകാരം ശബ്ദമുണ്ടാക്കാറുണ്ട്. കൂടുകയ്യേറാനെത്തുന്ന ഇതര മരംകൊത്തി ഇനങ്ങളെ ഇവ ആക്രമിച്ചോടിക്കും. എന്നാൽ യൂറോപ്യൻ സ്റ്റാർളിങ്ങുകൾ ഇവയുടെ കൂടുകൾ വ്യാപകമായി കയ്യേറാറുണ്ട്. ഇരതേടാനായി മരങ്ങളിൽ അനായാസമായി ആണ്ടുകയറാനും ശാഖകളിൽ തലകീഴായി നിൽക്കാനും ഇവയ്ക്കു കഴിയും.
വിഭാഗം:വടക്കേ അമേരിക്കയിലെ മരംകൊത്തികൾ
നെയ്യാർ വന്യജീവി സം‌രക്ഷണകേന്ദ്രം
തിരുവനന്തപുരം ജില്ലയിലെ ഒരു വന്യജീവി സം‌രക്ഷണകേന്ദ്രമാണ്‌ നെയ്യാർ വന്യജീവി സം‌രക്ഷണകേന്ദ്രം. തിരുവനന്തപുരം നഗരകേന്ദ്രത്തിൽ നിന്നും ഏകദേശം 32 കിലോമീറ്റർ അകലെയായി നെയ്യാർ അണക്കെട്ടിന്റെ സംഭരണ മേഖലയിൽ ഏകദേശം 128 ചതുരശ്ര കിലോമീറ്റർ വിസ്തൃതിയിൽ വ്യാപിച്ചുകിടക്കുന്ന വനഭൂമിയാണ്‌ ഇത്. 1958-ലാണ്‌ ഇതിനെ ഒരു വന്യജീവി സം‌രക്ഷണകേന്ദ്രമായി പ്രഖ്യാപിച്ചത്.
പ്രത്യേകതകൾ
നിത്യഹരിത വനങ്ങൾ പർണ്ണപാതി വനങ്ങൾ എന്നിങ്ങനെയുള്ള വൃക്ഷങ്ങൾ അടങ്ങിയ വനപ്രദേശമാണിത്. ആനമുടി കഴിഞ്ഞാൽ പശ്ചിമഘട്ടത്തിലെ ഏറ്റവും ഉയരമുള്ള കൊടൂമുടിയായ അഗസ്ത്യകൂടം ഈ വനപ്രദേശത്ത് സ്ഥിതിചെയ്യുന്നു.
ചീങ്കണ്ണി വളർത്തൽ കേന്ദ്രം, മാനുകൾക്കായുള്ള ഒരു കേന്ദ്രം, മൃഗശാലയിൽ നിന്നും കൊണ്ടുവരുന്ന സിംഹങ്ങളെക്കൂടാതെ, ആന, കടുവ. പുലി, കാട്ടുപൂച്ച, കാട്ടുനായ്, കരടി, കാട്ടുപോത്ത്, വരയാട്, മ്‌ളാവ്, കേഴമാൻ, പന്നി, നാടൻ കുരങ്ങ്, സിംഹവാലൻ കുരങ്ങ്, മലയണ്ണാൻ, കരിങ്കുരങ്ങ്, മുതലായ സസ്തനികളൂം. ചേരകൊക്ക്, ചെറുമുണ്ടി, മുങ്ങാം കോഴി
പുറത്തേക്കുള്ള കണ്ണികൾ
വർഗ്ഗം:കേരളത്തിലെ സംരക്ഷിതപ്രദേശങ്ങൾ
ഹ്രസ്വദൃഷ്ടി
സാധാരണ ആംഗലേയ ഭാഷയിൽ Near-sightedness, Short-sightedness എന്നിങ്ങനെ വിളിക്കപ്പെടുന്നു. വൈദ്യശാസ്ത്രത്തിൽ മയോപ്പിയ (Myopia/ഗ്രീക്ക്: μυωπία) എന്ന പേരിൽ വിശദീകരിക്കപ്പെടുന്നു. അകലെയുള്ള വസ്തുക്കളുടെ പ്രതിബിംബം റെറ്റിനയിൽ വീഴേണ്ടതിനു പകരം റെറ്റിനക്കു മുന്നിൽ വീഴുന്നതാണ് കാരണം. നേത്രഗോളത്തിന്റെ നീളം കൂടുന്നതോ ലെൻസിന്റെയോ കോർണിയയുടെയോ വക്രത കൂടുന്നതോ മൂലം ഇത് സംഭവിക്കാം. റെറ്റിന ഡിറ്റാച്ച്മെന്റ്, തിമിരം, ഗ്ലോക്കോമ എന്നിവ ഹ്രസ്വദൃഷ്ടിയുമായി ബന്ധപ്പെട്ട അപകടസാധ്യതകളാണ്. നേത്ര പരിശോധനയിലൂടെയാണ് രോഗനിർണയം.
ജനിതകവും പാരിസ്ഥിതികവുമായ ഘടകങ്ങളുടെ സംയോജനമാണ് ഇതിന്റെ അടിസ്ഥാന കാരണം എന്ന് വിശ്വസിക്കപ്പെടുന്നു. അടുത്ത വസ്തുക്കളിൽ കൂടുതലായി ശ്രദ്ധ കേന്ദ്രീകരിക്കുക, വീടിനകത്ത് കൂടുതൽ സമയം ചെലവഴിക്കുക, കുടുംബ ചരിത്രം എന്നിവ അപകട ഘടകങ്ങളിൽ ഉൾപ്പെടുന്നു. ഇത് ഉയർന്ന സാമൂഹിക സാമ്പത്തിക ക്ലാസുമായും ബന്ധപ്പെട്ടിരിക്കുന്നു.
ചെറിയ കുട്ടികൾ പുറത്ത് കൂടുതൽ സമയം ചെലവഴിക്കുന്നതിലൂടെ ഹ്രസ്വദൃഷ്ടി ഉണ്ടാകാനുള്ള സാധ്യത കുറയ്ക്കുമെന്ന് താൽക്കാലിക തെളിവുകൾ സൂചിപ്പിക്കുന്നു. ഇത് സ്വാഭാവിക ലൈറ്റ് എക്സ്പോഷറുമായി ബന്ധപ്പെട്ടിരിക്കാം. കണ്ണട, കോൺടാക്റ്റ് ലെൻസുകൾ അല്ലെങ്കിൽ ശസ്ത്രക്രിയ എന്നിവ ഉപയോഗിച്ച് ഹ്രസ്വദൃഷ്ടി ശരിയാക്കാം. തിരുത്താനുള്ള ഏറ്റവും എളുപ്പവും സുരക്ഷിതവുമായ മാർഗ്ഗമാണ് കണ്ണട. കോണ്ടാക്റ്റ് ലെൻസുകൾക്ക് വിശാലമായ കാഴ്ച മണ്ഡലം നൽകാൻ കഴിയും, പക്ഷേ അവ അണുബാധയ്ക്കുള്ള സാധ്യതയുമായി ബന്ധപ്പെട്ടിരിക്കുന്നു. റിഫ്രാക്റ്റീവ് ശസ്ത്രക്രിയ കോർണിയയുടെ ആകൃതി സ്ഥിരമായി മാറ്റുന്നു.
അടയാളങ്ങളും ലക്ഷണങ്ങളും
സാധാരണയായി, ഹ്രസ്വദൃഷ്ടിയുള്ളവർക്ക് ദൂര കാഴ്ച മങ്ങിയും സമീപ കാഴ്ച തെളിഞ്ഞുമാണ് ഉള്ളത്. പക്ഷെ, കൂഒടിയ അളവിലുള്ള ഹ്രസ്വദൃഷ്ടി സമീപ കാഴ്ചയിലും പ്രശ്നങ്ങൾ ഉണ്ടാക്കിയേക്കാം. തലവേദന, കണ്ണിന്റെ ബുദ്ധിമുട്ട് എന്നിവയാണ് മറ്റ് ലക്ഷണങ്ങൾ.
കാരണങ്ങൾ
ജനിതകവും പാരിസ്ഥിതികവുമായ ഘടകങ്ങളുടെ സംയോജനമാണ് ഇതിന്റെ അടിസ്ഥാന കാരണം എന്ന് വിശ്വസിക്കപ്പെടുന്നു. അടുത്ത വസ്തുക്കളിൽ കൂടുതലായി ശ്രദ്ധ കേന്ദ്രീകരിക്കുക, വീടിനകത്ത് കൂടുതൽ സമയം ചെലവഴിക്കുക, കുടുംബ ചരിത്രം എന്നിവ അപകട ഘടകങ്ങളിൽ ഉൾപ്പെടുന്നു. ഇത് ഉയർന്ന സാമൂഹിക സാമ്പത്തിക ക്ലാസുമായും ബന്ധപ്പെട്ടിരിക്കുന്നു. സമാനമല്ലാത്ത ഇരട്ടകളേക്കാൾ സമാനമായ ഇരട്ടകളെ ബാധിക്കാൻ സാധ്യതയുണ്ട് എന്നത് ജനിതക ഘടകങ്ങളുടെ സൂചനയാണ്. വികസിത രാജ്യങ്ങളിലുടനീളം മയോപിയ അതിവേഗം വർദ്ധിച്ചുകൊണ്ടിരിക്കുകയാണ്, ഇത് പാരിസ്ഥിതിക ഘടകങ്ങളെ സൂചിപ്പിക്കുന്നു.
ജനിതകശാസ്ത്രം
മയോപിയയ്ക്കുള്ള സാധ്യത ഒരാളുടെ മാതാപിതാക്കളിൽ നിന്ന് പാരമ്പര്യമായി ലഭിച്ചേക്കാം. മയോപിയയുമായി ബന്ധപ്പെട്ട 15 വ്യത്യസ്ത ക്രോമസോമുകളിൽ സാധ്യമായ 18 ലോക്കികളെ ജനിതക ലിങ്കേജ് പഠനങ്ങൾ തിരിച്ചറിഞ്ഞിട്ടുണ്ട്, എന്നാൽ ഈ ലോക്കികളൊന്നും മയോപിയയ്ക്ക് കാരണമാകുന്ന കാൻഡിഡേറ്റ് ജീനുകളുടെ ഭാഗമല്ല. മയോപിയയുടെ ആരംഭത്തെ നിയന്ത്രിക്കുന്നത് ലളിതമായ ഒരു ജീൻ ലോക്കസിനുപകരം, ഒരുമിച്ച് പ്രവർത്തിക്കുന്ന നിരവധി മ്യൂട്ടേറ്റഡ് പ്രോട്ടീനുകളുടെ സങ്കീർണ്ണമായ ഇടപെടൽ കാരണമാകാം. ഘടനാപരമായ പ്രോട്ടീനിലെ തകരാറുമൂലം മയോപിയ ഉണ്ടാകുന്നതിനുപകരം, ഈ ഘടനാപരമായ പ്രോട്ടീനുകളുടെ നിയന്ത്രണത്തിലെ വൈകല്യങ്ങളാണ് മയോപിയയുടെ യഥാർത്ഥ കാരണം. ലോകമെമ്പാടുമുള്ള എല്ലാ മയോപിയ പഠനങ്ങളുടെയും സഹകരണം യൂറോപ്യൻ വംശജരുടെ വ്യക്തികളിൽ റിഫ്രാക്റ്റീവ് പിശകിന് 16 പുതിയ ലോക്കികളെ തിരിച്ചറിഞ്ഞു, അതിൽ 8 എണ്ണം ഏഷ്യക്കാരുമായി പങ്കിട്ടു. ന്യൂറോ ട്രാൻസ്മിഷൻ, അയോൺ ട്രാൻസ്പോർട്ട്, റെറ്റിനോയിക് ആസിഡ് മെറ്റബോളിസം, എക്സ്ട്രാ സെല്ലുലാർ മാട്രിക്സ് പുനർനിർമ്മാണം, കണ്ണ് വികസനം എന്നിവയുള്ള കാൻഡിഡേറ്റ് ജീനുകൾ പുതിയ ലോക്കികളിൽ ഉൾപ്പെടുന്നു. ഉയർന്ന അപകടസാധ്യതയുള്ള ജീനുകളുടെ കാരിയറുകൾക്ക് മയോപിയയുടെ പത്തിരട്ടി അപകടസാധ്യതയുണ്ട്.
പാരിസ്ഥിതിക ഘടകങ്ങൾ
ഹ്രസ്വദൃഷ്ടിയുടെ അപകടസാധ്യത വർദ്ധിപ്പിക്കുന്ന പാരിസ്ഥിതിക ഘടകങ്ങളിൽ അപര്യാപ്തമായ വെളിച്ചം, കുറഞ്ഞ ശാരീരിക പ്രവർത്തനങ്ങൾ, അടുത്തുള്ള ജോലികൾ, വർദ്ധിച്ച വിദ്യാഭ്യാസ വർഷങ്ങൾ എന്നിവ ഉൾപ്പെടുന്നു.
സാധാരണ വിഷ്വൽ ഉത്തേജനങ്ങളുടെ അഭാവം ഐബോളിന്റെ അനുചിതമായ വികാസത്തിന് കാരണമാകുമെന്നാണ് ഒരു സിദ്ധാന്തം. ഈ സിദ്ധാന്തമനുസരിച്ച്, "സാധാരണ" എന്നത് ഐബോൾ പരിണമിച്ച പാരിസ്ഥിതിക ഉത്തേജനത്തെയാണ് സൂചിപ്പിക്കുന്നത്.
ശാരീരിക വ്യായാമവും ഔട്ട്‌ഡോർ കളിയും ഒക്കെയായി കൂടുതൽ സമയം പുറത്ത് ചെലവഴിക്കുന്ന ആളുകൾക്കും കുട്ടികൾക്കും മയോപിയയുടെ നിരക്ക് വളരെ കുറവാണ്. "ഉപയോഗ-ദുരുപയോഗ സിദ്ധാന്തം" എന്നും വിളിക്കപ്പെടുന്ന നിയർ വർക്ക് ഹൈപ്പോഥസിസ് പറയുന്നത്, അടുത്തുള്ള ജോലികളിൽ ഏർപ്പെടുന്ന സമയം ഇൻട്രാക്യുലർ, എക്സ്ട്രാക്യുലർ പേശികളെ കൂടുതൽ ബുദ്ധിമുട്ടിക്കുന്നു എന്നാണ്. ചില പഠനങ്ങൾ ഈ അനുമാനത്തെ പിന്തുണയ്ക്കുന്നു, മറ്റ് പഠനങ്ങൾ പക്ഷെ ഇതിനെ പിന്തുണയ്ക്കുന്നില്ല.
കുട്ടികളിലെ പ്രമേഹം, ചൈൽഡ്ഹുഡ് ആർത്രൈറ്റിസ്, യുവിയൈറ്റിസ്, സിസ്റ്റമിക് ല്യൂപ്പസ് എറിത്തമറ്റോസസ് എന്നിവയുള്ള കുട്ടികളിൽ ഹ്രസ്വദൃഷ്ടി കൂടുതലായി കാണപ്പെടുന്നു.
മെക്കാനിസം
മയോപിയ ഒരു റിഫ്രാക്റ്റീവ് പിശകായതിനാൽ, മയോപിയയുടെ ഭൗതിക കാരണം ഫോക്കസ് ഇല്ലാത്ത ഏതെങ്കിലും ഒപ്റ്റിക്കൽ സിസ്റ്റവുമായി താരതമ്യപ്പെടുത്താവുന്നതാണ്. ബോറിഷ്, ഡ്യൂക്ക്-എൽഡർ എന്നിവർ ഈ ശാരീരിക കാരണങ്ങളാൽ മയോപിയയെ തരംതിരിച്ചു:
അപൂർവ സാഹചര്യങ്ങളിൽ, സിലിയറി ബോഡിയുടെ എഡിമ ലെൻസിന്റെ മുന്നോട്ടുള്ള സ്ഥാനചലനത്തിന് കാരണമാകും, ഇത് റിഫ്രാക്റ്റീവ് പിശകിൽ ഒരു മയോപിയ ഷിഫ്റ്റിനെ പ്രേരിപ്പിക്കുന്നു.
ചികിത്സ
ലഘുചിത്രം|ഹ്രസ്വദൃഷ്ടിയുള്ള കണ്ണിൽ പ്രകാശം ഫോക്കസ് ചെയ്യുന്നത് തിരുത്തലിന് മുൻപും (മുകളിൽ) ശേഷവും (താഴെ) കൂടുതൽ സമയം പുറം ജോലികളിലും വെളിയിലുള്ള കളികളിലും ഏർപ്പെടുന്നത് മയോപ്പിയ തടയുമെന്ന് ചിലർ അവകാശപ്പെടുന്നു. പക്ഷെ, നാഷണൽ ഇൻസ്റ്റിറ്റ്യൂട്ട് ഓഫ് ഹെൽത്ത് പറയുന്നത് മയോപിയയെ തടയാൻ അറിയപ്പെടുന്ന ഒരു മാർഗവുമില്ലെന്നാണ്. ഗ്ലാസുകളുടെയോ കോൺടാക്റ്റ് ലെൻസുകളുടെയോ ഉപയോഗം മയോപ്പിയ പുരോഗതിയെ ബാധിക്കില്ല. മയോപിയ ഉണ്ടാവുന്നത് തടയുന്നതിന് സാർവത്രികമായി അംഗീകരിക്കപ്പെട്ട ഒരു രീതിയും ഇല്ല. ഗ്ലാസുകളോ കോൺടാക്റ്റ് ലെൻസുകളോ ഉപയോഗിച്ച് ഒപ്റ്റിക്കൽ തിരുത്തൽ ഏറ്റവും സാധാരണമായ ചികിത്സയാണ്; ഓർത്തോകെരറ്റോളജി, റിഫ്രാക്റ്റീവ് സർജറി എന്നിവയാണ് മറ്റ് സമീപനങ്ങൾ. മരുന്നുകളും (കൂടുതലും അട്രോപിൻ) വിഷൻ തെറാപ്പിയും വിവിധ തരം സ്യൂഡോമിയോപിയകളെ പരിഹരിക്കുന്നതിന് ഫലപ്രദമാണ്.
ശസ്ത്രക്രിയ
റിഫ്രാക്റ്റീവ് ശസ്ത്രക്രിയയിൽ കണ്ണിലെ കോർണിയ പോലെയുള്ള ചില ഘടനയുടെ വക്രതയെ മാറ്റുന്ന നടപടികളും,കണ്ണിനുള്ളിൽ അധിക റിഫ്രാക്റ്റീവ് മാർഗങ്ങൾ ചേർക്കുന്ന നടപടിക്രമങ്ങൾ ഉൾപ്പെടുന്നു.
ഫോട്ടോറിഫ്രാക്ടീവ് കെരാറ്റെക്ടമി
എക്‌സൈമർ ലേസർ ഉപയോഗിച്ച് കോർണിയൽ ഉപരിതലത്തിൽ നിന്ന് കോർണിയ ടിഷ്യു ഇല്ലാതാക്കുന്ന രീതിയാണ് ഫോട്ടൊറിഫ്രാക്റ്റീവ് കെരാറ്റെക്ടമി (പിആർകെ). ടിഷ്യു ഇല്ലാതാക്കുന്നതിന്റെ അളവ് മയോപിയയുടെ അളവിന് അനുസരിച്ചാണ്. 6 ഡയോപ്റ്റർ വരെയുള്ള മയോപിയക്ക്പിആർകെ താരതമ്യേന സുരക്ഷിതമായ ഒരു പ്രക്രിയയാണ്. ശസ്ത്രക്രിയയ്ക്കു ശേഷമുള്ള വീണ്ടെടുക്കൽ ഘട്ടം സാധാരണയായി വേദനാജനകമാണ്.
ലാസിക്
ലേസർ ഉപയോഗിച്ച് കോർണിയൽ ഉപരിതലത്തിൽ മാറ്റം ഉണ്ടാക്കുന്ന ശസ്ത്രക്രിയരീതിയാണ് ഇത്. ലസിക്ക് സാധാരണയായി വേദനയില്ലാത്തതും, ശസ്ത്രക്രിയയ്ക്കു ശേഷമുള്ള ഒപുനരധിവാസ കാലഘട്ടം കുറഞ്ഞതും ആണെങ്കിലും, ഇത് ഫ്ലാപ്പ് സങ്കീർണതകൾക്കും കോർണിയ അസ്ഥിരതയ്ക്കും കാരണമാകാം (ലാസിക്കിന് ശേഷമുള്ള കെരാറ്റെക്ടസിയ).
ഫാകിക് ഇൻട്രാ-ഒക്കുലാർ ലെൻസ്
ലേസർ വിഷൻ തിരുത്തൽ (എൽ‌വി‌സി) പോലെ കോർണിയൽ ഉപരിതലത്തിൽ മാറ്റം വരുത്തുന്നതിനുപകരം, ഈ പ്രക്രിയയിൽ കണ്ണിനുള്ളിൽ ഒരു അധിക ഇൻട്രാഒകുലർ ലെൻസ് സ്ഥാപിക്കുന്നത് ഉൾപ്പെടുന്നു (അതായത്, നിലവിലുള്ള പ്രകൃതിദത്ത ലെൻസിന് പുറമേ). ഇത് സാധാരണയായി വലിയ പവർ ഉള്ളവർക്കു പോലും പൂർണ്ണമായ കാഴ്ച തിരിച്ച് കിട്ടുന്നതിന് സഹായിക്കുമെങ്കിലും, ഗ്ലോക്കോമ, തിമിരം, എൻ‌ഡോതീലിയൽ വിഘടനം എന്നിവ പോലുള്ള ഗുരുതരമായ ദീർഘകാല സങ്കീർണതകൾക്ക് കാരണമാകും.
ഓർത്തോകെരറ്റോളജി
ഓർത്തോകെരറ്റോളജി അല്ലെങ്കിൽ ലളിതമായി ഓർത്തോ-കെ എന്നത് റിജിഡ് ഗ്യാസ് പെർമിബിൾ (ആർ‌ജി‌പി) കോണ്ടാക്ട് ലെൻസുകൾ ഉപയോഗിച്ച് ഉള്ള ഒരു താൽക്കാലിക കോർണിയൽ പുനർ രൂപകൽപ്പന പ്രക്രിയയാണ്. പ്രത്യേകം രൂപകൽപ്പന ചെയ്ത കോണ്ടാക്ട് ലെൻസുകൾ രാത്രിയിൽ ധരിക്കുന്നത് കോർണിയയെ താൽക്കാലികമായി പുനർനിർമ്മിക്കും, അതിനാൽ പകൽ സമയത്ത് ലെൻസുകളില്ലാതെ രോഗികൾക്ക് വ്യക്തമായി കാണാൻ കഴിയും. ഓർത്തോകെരറ്റോളജിക്ക് -6 ഡി വരെ മയോപിയ ശരിയാക്കാൻ കഴിയും. ഓർത്തോ-കെക്ക് മയോപിയയുടെ പുരോഗതി കുറയ്ക്കാൻ കഴിയുമെന്ന് നിരവധി പഠനങ്ങൾ തെളിയിച്ചിട്ടുണ്ട്. ഓർത്തോ-കെ ലെൻസുകൾ ഉപയോഗിക്കുന്നതിനുള്ള അപകട ഘടകങ്ങളിൽ മൈക്രോബിയൽ കെരറ്റൈറ്റിസ്, കോർണിയൽ എഡിമ, മുതലായവ ഉൾപ്പെടുന്നു. കോർണിയൽ വ്യതിയാനം, ഫോട്ടോഫോബിയ, വേദന, പ്രകോപനം, ചുവപ്പ് തുടങ്ങിയ കോണ്ടാക്ട് ലെൻസുമായി ബന്ധപ്പെട്ട സങ്കീർണതകൾ സാധാരണയായി താൽക്കാലിക അവസ്ഥകളാണ്. ലെൻസുകളുടെ ശരിയായ ഉപയോഗം വഴി ഒഴിവാക്കാം.
ഇൻട്രാസ്ട്രോമൽ കോർണിയൽ റിംഗ് സെഗ്മെന്റ്
ഇപ്പോൾ കെരാട്ടോകോണസ് ചികിത്സയിൽ സാധാരണയായി ഉപയോഗിക്കുന്ന ഇൻട്രാസ്ട്രോമൽ കോർണിയൽ റിംഗ് സെഗ്മെന്റ് (ഐസി‌ആർ‌എസ്) യഥാർത്ഥത്തിൽ മിതമായതും മിതമായതുമായ ഹ്രസ്വദൃഷ്ടി ശരിയാക്കാൻ അവതരിപ്പിച്ചവയാണ്. ഐസിആർഎസ് വ്യാസം ചെറുതാണെങ്കിലോ കനം കൂടുതലാണെങ്കിലോ, തത്ഫലമായുണ്ടാകുന്ന മയോപിയ തിരുത്തൽ കൂടുതലായിരിക്കും.
ഇതര മരുന്ന്/ചികിൽസകൾ
വിഷൻ തെറാപ്പി, ബിഹേവിയറൽ ഒപ്‌റ്റോമെട്രി, വിവിധ നേത്ര വ്യായാമങ്ങൾ, വിശ്രമ സങ്കേതങ്ങൾ, ബേറ്റ്സ് രീതി എന്നിവ ഉൾപ്പെടെ നിരവധി ബദൽ ചികിത്സകൾ മയോപിയ മെച്ചപ്പെടുത്തുമെന്ന് അവകാശപ്പെട്ടിട്ടുണ്ട്. ദീർഘദൃഷ്ടി മെച്ചപ്പെടുത്തുന്നതിൽ നേത്ര വ്യായാമങ്ങൾ ഫലപ്രദമാണെന്നതിന് വ്യക്തമായ ശാസ്ത്രീയ തെളിവുകളൊന്നും ഇല്ലെന്ന് ശാസ്ത്രീയ അവലോകനങ്ങൾ നിഗമനം ചെയ്തിട്ടുണ്ട്.
അവലംബം
വർഗ്ഗം:കണ്ണ് വർഗ്ഗം:കണ്ണിലെ പേശികൾ, നേത്ര ചലനം, റിഫ്രാക്ഷൻ എന്നിവയുമായി ബന്ധപ്പെട്ട അസുഖങ്ങൾ
പിനാകി മിശ്ര
പിനാകി മിശ്ര (ജനനം: ഒക്ടോബർ 23, 1959) ഒരു ഇന്ത്യൻ രാഷ്ട്രീയക്കാരനാണ്, ഇപ്പോൾ ബിജു ജനതാദളിനൊപ്പം. ഇന്ത്യൻ പാർലമെന്റ് അംഗമായ അദ്ദേഹം ഇപ്പോൾ പുരിയെ (ലോക്സഭാ മണ്ഡലം) പ്രതിനിധീകരിക്കുന്നു. 1996 ൽ പുരി ലോക്സഭാ സീറ്റിലേക്കുള്ള കോൺഗ്രസ് സ്ഥാനാർത്ഥിയായി മത്സരിച്ച അദ്ദേഹം അന്നത്തെ പുരി എംപിയും കേന്ദ്രമന്ത്രിയുമായ ബ്രജ കിഷോർ ത്രിപാഠിയെ പരാജയപ്പെടുത്തി. . 2019 ലെ പൊതുതെരഞ്ഞെടുപ്പിൽ പിനാക്കി മിശ്ര പൂരി നിയോജകമണ്ഡലത്തിലെ ബിജെപി ഫയർബ്രാൻഡ് സ്പീക്ക് പേഴ്‌സൺ ഡോ. സാംബിത് പത്രയെ പരാജയപ്പെടുത്തി.
മദർബോഡ്
ലഘുചിത്രം|മദർബോർഡ് thumb|righ|250px|ഒരു ആധുനിക മദർബോഡിന്റെ ചിത്രം. പല ഇൻപുട്ട് ഔട്ട്പുട്ട് മാർഗ്ഗങ്ങളും പല എക്സ്പാൻഷൻ സ്ലോട്ടുകളും ഈ മദർബോഡ് പിന്താങ്ങുന്നു ഒരു മദർബോർഡ് (മെയിൻബോർഡ്, മെയിൻ സർക്യൂട്ട് ബോർഡ്, അല്ലെങ്കിൽ മോബോ എന്നും അറിയപ്പെടുന്നു) എന്നത് പൊതു-ഉദ്ദേശ്യ കമ്പ്യൂട്ടറുകളിലും മറ്റ് വിപുലീകരിക്കാവുന്ന സിസ്റ്റങ്ങളിലുമുള്ള പ്രധാന പ്രിന്റഡ് സർക്യൂട്ട് ബോർഡാണ് (പിസിബി). സെൻട്രൽ പ്രോസസ്സിംഗ് യൂണിറ്റും മെമ്മറിയും പോലുള്ള ഒരു സിസ്റ്റത്തിന്റെ നിർണായക ഇലക്ട്രോണിക് ഘടകങ്ങളിൽ പലതും തമ്മിൽ ആശയവിനിമയം നടത്താൻ ഇത് അനുവദിക്കുകയും മറ്റ് പെരിഫറലുകൾക്ക് കണക്ടറുകൾ നൽകുകയും ചെയ്യുന്നു. ഒരു ബാക്ക്‌പ്ലെയിനിൽ നിന്ന് വ്യത്യസ്തമായി, ഒരു മദർബോർഡിൽ സാധാരണയായി സെൻട്രൽ പ്രൊസസർ, ചിപ്‌സെറ്റിന്റെ ഇൻപുട്ട്/ഔട്ട്‌പുട്ട്, മെമ്മറി കൺട്രോളറുകൾ, ഇന്റർഫേസ് കണക്ടറുകൾ, പൊതുവായ ഉപയോഗത്തിനായി സംയോജിപ്പിച്ചിരിക്കുന്ന മറ്റ് ഘടകങ്ങൾ എന്നിവ പോലുള്ള സുപ്രധാന സബ്-സിസ്റ്റങ്ങൾ അടങ്ങിയിരിക്കുന്നു.
മദർബോർഡ് എന്നാൽ വിപുലീകരണ ശേഷിയുള്ള ഒരു പിസിബി എന്നാണ് അർത്ഥമാക്കുന്നത്. പേര് സൂചിപ്പിക്കുന്നത് പോലെ, ഈ ബോർഡ് ഘടിപ്പിച്ചിട്ടുള്ള എല്ലാ ഘടകങ്ങളുടെയും "മദർ" എന്ന് വിളിക്കപ്പെടുന്നു, അതിൽ പലപ്പോഴും പെരിഫറലുകൾ, ഇന്റർഫേസ് കാർഡുകൾ, ഡോട്ടർബോർഡുകൾ(daughter boards) എന്നിവ ഉൾപ്പെടുന്നു: സൗണ്ട് കാർഡുകൾ, വീഡിയോ കാർഡുകൾ, നെറ്റ്‌വർക്ക് കാർഡുകൾ, ഹോസ്റ്റ് ബസ് അഡാപ്റ്ററുകൾ, ടിവി ട്യൂണർ കാർഡുകൾ, ഐഇഇഇ1394(IEEE 1394) കാർഡുകൾ; കൂടാതെ വിവിധ ഇഷ്‌ടാനുസൃത ഘടകങ്ങളും.
പിനാകി മിശ്ര
പരാമർശങ്ങൾ
വർഗ്ഗം:പതിനാറാം ലോക്‌സഭയിലെ അംഗങ്ങൾ വർഗ്ഗം:പതിനഞ്ചാം ലോക്‌സഭയിലെ അംഗങ്ങൾ വർഗ്ഗം:പതിനൊന്നാം ലോക്‌സഭയിലെ അംഗങ്ങൾ വർഗ്ഗം:ഒഡീഷയിൽ നിന്നുള്ള ലോക്‌സഭാംഗങ്ങൾ വർഗ്ഗം:ജീവിച്ചിരിക്കുന്ന പ്രമുഖർ വർഗ്ഗം:1959-ൽ ജനിച്ചവർ വർഗ്ഗം:ഒക്ടോബർ 23-ന് ജനിച്ചവർ വർഗ്ഗം:പതിനേഴാം ലോകസഭയിൽ ഒറീസയിൽ നിന്നുള്ള അംഗങ്ങൾ
മദർബോഡ്
അതുപോലെ, മെയിൻബോർഡ് എന്ന പദം ഒറ്റ ബോർഡുള്ള ഉപകരണത്തെ വിവരിക്കുന്നു, ലേസർ പ്രിന്ററുകൾ, ടെലിവിഷൻ സെറ്റുകൾ, വാഷിംഗ് മെഷീനുകൾ, മൊബൈൽ ഫോണുകൾ, പരിമിതമായ വിപുലീകരണ കഴിവുകളുള്ള മറ്റ് എംബഡഡ് സിസ്റ്റങ്ങൾ എന്നിവയിലെ നിയന്ത്രണ ബോർഡുകൾ പോലെയുള്ള അധിക വിപുലീകരണങ്ങളോ കഴിവുകളോ ഇല്ല.
ചരിത്രം
മൈക്രോപ്രൊസസ്സറിന്റെ കണ്ടുപിടുത്തത്തിന് മുമ്പ്, ഡിജിറ്റൽ കമ്പ്യൂട്ടറിൽ ഒരു കാർഡ്-കേജ് കെയ്‌സിൽ ഒന്നിലധികം പ്രിന്റഡ് സർക്യൂട്ട് ബോർഡുകൾ ഉൾപ്പെട്ടിരുന്നു, ഒരു ബാക്ക്‌പ്ലെയ്‌ൻ ഉപയോഗിച്ച് ബന്ധിപ്പിച്ച ഘടകങ്ങൾ, പരസ്പരം ബന്ധിപ്പിച്ച സോക്കറ്റുകൾ മുതലായവ. വളരെ പഴയ ഡിസൈനുകളിൽ, കാർഡ് കണക്ടർ പിന്നുകൾ തമ്മിലുള്ള ഡിസ്ക്രീറ്റ് കണക്ഷനായിരുന്നു ചെമ്പ് വയറുകൾ, എന്നാൽ പ്രിന്റഡ് സർക്യൂട്ട് ബോർഡുകൾ താമസിയാതെ സാധാരണ രീതിയായി മാറി. സെൻട്രൽ പ്രോസസ്സിംഗ് യൂണിറ്റ് (സിപിയു), മെമ്മറി, പെരിഫറലുകൾ എന്നിവ വ്യക്തിഗതമായി പ്രിന്റ് ചെയ്ത സർക്യൂട്ട് ബോർഡുകളിൽ സ്ഥാപിച്ചു, അവ ബാക്ക്‌പ്ലെയ്‌നിലേക്ക് പ്ലഗ് ചെയ്‌തു. 1970-കളിലെ യുബിക്കിറ്റസ്(ubiquitous)എസ്-100 ബസ് ഇത്തരത്തിലുള്ള ബാക്ക്‌പ്ലെയിൻ സംവിധാനത്തിന് ഒരു ഉദാഹരണമാണ്.
1980-കളിലെ ഏറ്റവും പ്രചാരമുള്ള കമ്പ്യൂട്ടറുകളായ ആപ്പിൾ II(Apple II), ഐബിഎംപിസി(IBM PC) എന്നിവ സ്കീമാറ്റിക് ഡയഗ്രമുകളും മറ്റ് ഡോക്യുമെന്റേഷനുകളും പ്രസിദ്ധീകരിച്ചു, റിവേഴ്‌സ്-എഞ്ചിനീയറിംഗ്, തേർഡ്-പാർട്ടി റീപ്ലേസ്‌മെന്റ് മദർബോർഡുകൾ അനുവദിച്ചു. സാധാരണയായി മാതൃകകൾക്ക് അനുയോജ്യമായ പുതിയ കമ്പ്യൂട്ടറുകൾ നിർമ്മിക്കാൻ ഉദ്ദേശിച്ചുള്ളതാണ്, പല മദർബോർഡുകളും അധിക പ്രകടനമോ മറ്റ് സവിശേഷതകളോ വാഗ്ദാനം ചെയ്യുകയും നിർമ്മാതാവിന്റെ യഥാർത്ഥ ഉപകരണങ്ങൾ നവീകരിക്കാൻ ഉപയോഗിക്കുകയും ചെയ്തു.
1980-കളുടെ അവസാനത്തിലും 1990-കളുടെ തുടക്കത്തിലും, വർദ്ധിച്ചുവരുന്ന പെരിഫറൽ ഫംഗ്‌ഷനുകൾ മദർബോർഡിലേക്ക് മാറ്റുന്നത് ലാഭകരമായി. 1980-കളിൽ, പേഴ്സണൽ കമ്പ്യൂട്ടർ മദർബോർഡുകളിൽ സിംഗിൾ ഐസികൾ (സൂപ്പർ I/O ചിപ്സ് എന്നും അറിയപ്പെടുന്നു) ഉൾപ്പെടുത്താൻ തുടങ്ങി: പിഎസ്2(PS/2)കീബോർഡും മൗസും, ഫ്ലോപ്പി ഡിസ്ക് ഡ്രൈവ്, സീരിയൽ പോർട്ടുകൾ, പാരലൽ പോർട്ടുകൾ മുതലായവ. 1990-കളുടെ അവസാനത്തോടെ, പല പേഴ്സണൽ കമ്പ്യൂട്ടർ മദർബോർഡുകളിലും ഉപഭോക്തൃ-ഗ്രേഡ് എംബെഡ്ഡഡ് ഓഡിയോ, വീഡിയോ, സ്റ്റോറേജ്, നെറ്റ്‌വർക്കിംഗ് പ്രവർത്തനങ്ങൾ എന്നിവയും എക്സ്പാൻഷൻ കാർഡുകളുടെ ആവശ്യമില്ലാതെ ഉൾപ്പെടുത്തിയിരുന്നു. 3ഡി ഗെയിമിംഗിനും കമ്പ്യൂട്ടർ ഗ്രാഫിക്‌സിനും വേണ്ടിയുള്ള ഉയർന്ന നിലവാരമുള്ള സിസ്റ്റങ്ങൾ സാധാരണയായി ഗ്രാഫിക്സ് കാർഡ് ഒരു പ്രത്യേക ഘടകമായി നിലനിർത്തുന്നു. ബിസിനസ്സ് പിസികൾ, വർക്ക്സ്റ്റേഷനുകൾ, സെർവറുകൾ എന്നിവയ്ക്ക് കൂടുതൽ കരുത്തുറ്റ ഫംഗ്‌ഷനുകൾക്കോ ഉയർന്ന വേഗതയ്‌ക്കോ വിപുലീകരണ കാർഡുകൾ ആവശ്യമായി വരാനുള്ള സാധ്യത കൂടുതലാണ്; ആ സിസ്റ്റങ്ങളിൽ പലപ്പോഴും എംബഡഡ് ഘടകങ്ങൾ കുറവായിരുന്നു.
1990-കളിൽ വികസിപ്പിച്ച ലാപ്‌ടോപ്പും നോട്ട്ബുക്കും ഏറ്റവും സാധാരണമായ പെരിഫറലുകളെ സംയോജിപ്പിച്ചു. നവീകരിക്കാനാകുന്ന ഘടകങ്ങളില്ലാത്ത മദർബോർഡുകൾ പോലും ഇതിൽ ഉൾപ്പെട്ടിരുന്നു, ഈ പ്രവണത നൂറ്റാണ്ടിന്റെ തുടക്കത്തിന് ശേഷം അവതരിപ്പിക്കപ്പെട്ടതിനാൽ (ടാബ്‌ലെറ്റ് കമ്പ്യൂട്ടറും നെറ്റ്‌ബുക്കും പോലെ) ചെറിയ സംവിധാനങ്ങൾ തുടരും. മെമ്മറി, പ്രോസസ്സറുകൾ, നെറ്റ്‌വർക്ക് കൺട്രോളറുകൾ, പവർ സോഴ്‌സ്, സ്റ്റോറേജ് എന്നിവ ചില സിസ്റ്റങ്ങളിൽ സംയോജിപ്പിക്കും.
പേഴ്സനൽ കമ്പ്യൂട്ടറിന്റെ മദർബോഡ്
മദർബോഡിൽ കെയിസിനകത്തുനിന്നും ഘടിപ്പിക്കുന്ന ഘടകങ്ങൾ ബന്ധിപ്പിക്കുന്ന ഭാഗങ്ങളാണ് റാം, പ്രോസ്സസർ, സി.പി.യു. ഫാൻ, ഹാർഡ് ഡിസ്ക്ക് അല്ലെങ്കിൽ സി.ഡി ഘടിപ്പിക്കുന്ന ഐ.ഡി.ഇ അല്ലെങ്കിൽ സാറ്റ പോർട്ട്, ഫ്ലോപ്പി ഡ്രൈവ്, യു.എസ്.ബി കണക്ടർ, പവർ സ്വിച്ച് കണക്ടർ, റീസെറ്റ് സ്വിച്ച് കണക്ടർ, ഹാർഡ് ഡിസ്ക്ക് എൽ.ഇ.ഡി കണക്ടർ,പവർ എൽ.ഇ.ഡി, സിസ്റ്റം സ്പിക്കർ,പവർ,എ.ജി.പി സ്ലോട്ട്,പി.സി.ഐ സ്ലോട്ട്,പി.സി.ഐ എക്സ്പ്രസ്സ്,സി.ഡി ഇൻ പോർട്ട്, തുടങ്ങിയവ. മദർബോഡിൽ കെയിസിനു പുറത്തുനിന്നും ഘടിപ്പിക്കുന്ന ഘടകങ്ങൾക്കുള്ള ഭാഗമാണ് കീബോഡ് പോർട്ട്, മൌസ്,കോംപോർട്ട്,എൽ.പി.ടി,വി.ജി.എ,യു.എസ്.ബി,ലാൻ,ശബ്ദം തുടങ്ങിയവ.മദർബോഡിൽ സമയവും തിയ്യതിയും മറ്റും ഓർമ്മിച്ചു വെക്കാൻ ഒരു ബാറ്ററി കണക്ട് ചെയ്തിട്ടുണ്ടാവും. ഇതൊരു ലിഥിയം ബാറ്ററിയാണ്.കെയിസിൻറെ മുൻഭാകത്തേക്കുള്ള സൌണ്ട്, യു.എസ്.ബി എന്നിവ ബന്ധിപ്പിക്കലും മദർബോഡിൽ നിന്നു തന്നെയാണ്.
സെൻഡ്രൽ ഇലക്ട്രോണിക് കോം‌പ്ലക്സ്
പേര്സണൽ കമ്പ്യൂട്ടറിലെ മദർബോർഡിനു സമാനമായ ഘടകത്തിന് ഐ.ബി.എം.-ന്റെ മെയിൻഫ്രെയിം മുതലായ ശേഷികൂടിയ കമ്പ്യൂട്ടറുകളിൽ ഉപയോഗിക്കുന്ന പദമാണ് സെൻട്രൽ ഇലക്ട്രോണിക് കോംപ്ലക്സ്. കമ്പ്യൂട്ടറിലെ പ്രൊസസ്സർ കാർഡുകൾ, മെമ്മറി കാർഡുകൾ, ഇൻപുട്ട് ഔട്ട്‌പുട്ട് കണ്ട്രോളറുകൾ, കമ്പ്യൂട്ടറിനെ നിയന്ത്രിക്കുന്നതും നിലനിർത്തുന്നതുമായ എംബഡഡ് കമ്പ്യൂട്ടറുകൾ മുതലായവ കെക് എന്നറിയപ്പെടുന്ന ഇതിൽ സ്ഥിതി ചെയ്യുന്നു.
അവലംബം
വർഗ്ഗം:കമ്പ്യൂട്ടർ ഹാർഡ്‌വെയർ വർഗ്ഗം:ഇലക്ട്രോണിക്സ്
ടെറിയർ
ഒരിനം വളർത്തുനായയാണ് ടെറിയർ. കാനിഡെ (Canidae) കുടുംബത്തിൽപ്പെടുന്നു. മാളം എന്നർഥം വരുന്ന ടെറാ (terra) എന്ന ലാറ്റിൻ പദത്തിൽനിന്നാണ് ടെറിയർ എന്ന പേര് നിഷ്പന്നമായിട്ടുള്ളത്. മാളങ്ങളിൽ ജീവിക്കുന്ന ജന്തുക്കളെ ആക്രമിച്ചു കീഴ്പ്പെടുത്തി കൊല്ലുകയാണ് ഇവയുടെ പതിവ്. ഇവ എലികൾ, കുറുക്കൻ, ചെറുസസ്തനികൾ എന്നിവയെ ഭൂമിക്കടിയിലെ മാളങ്ങളിൽ വച്ചുതന്നെ പിടികൂടുന്നു. അതിനാൽ ടെറിയറുകളെ വേട്ടപ്പട്ടികളായി ഉപയോഗിച്ചുവരുന്നു.
ഇനങ്ങൾ
നീർനായ്ക്കൾ മുതൽ മാളങ്ങളിൽ ജീവിക്കുന്ന ചെറുജീവികൾ വരെയുള്ള ഏതിനേയും ആക്രമിച്ചു കീഴ്പ്പെടുത്താൻ വൈദഗ്ദ്ധ്യമുള്ള വേട്ടപ്പട്ടി വർഗത്തിൽ നിന്നും രൂപാന്തരപ്പെടുത്തിയെടുത്തവയാണ് ടെറിയറുകൾ. 1359-ൽ പ്രസിദ്ധീകരിച്ച ഫ്രഞ്ചു കവിതയിൽ ടെറിയർ ഇനത്തേയും ഇതിന്റെ പ്രയോജനങ്ങളെയും പറ്റി പ്രതിപാദിച്ചിട്ടുണ്ട്. ഇക്കാലം മുതൽ ടെറിയറുകൾക്കുണ്ടായിരുന്ന പ്രാധാന്യം ഇതു വെളിപ്പെടുത്തുന്നു. 1800 മുതൽ സ്ക്കോട്ട്‌ലണ്ടിലെയും ഇംഗ്ലണ്ടിലെയും ടെറിയറുകളെ തലമുറകളായി പ്രജനനം നടത്തി സൃഷ്ടിക്കപ്പെട്ടവയാണ് ഇന്നത്തെ ടെറിയറുകളുടെ പൂർവികർ എന്നു കരുതപ്പെടുന്നു. ഉയരം കുറഞ്ഞ് നീളം കൂടിയ ശരീരവും പരുപരുത്ത രോമവുമുള്ള സ്കോട്ടിഷ് ടെറിയറുകളിൽ നിന്ന് ഡാൻഡി ഡയമണ്ട്, സ്കൈയ്, വെസ്റ്റ് ഹൈലാൻഡ് എന്നീ വെളുത്ത നിറമുള്ള ഇനങ്ങളുണ്ടായി. പല നിറത്തിലുള്ള പരുപരുത്തതും മൃദുലവുമായ രോമങ്ങളുള്ളവയാണ് ഇംഗ്ലീഷ് ടെറിയറുകൾ. വലിപ്പം കുറഞ്ഞയിനം വേട്ടപ്പട്ടികളും ബുൾനായ്ക്കളും ഇംഗ്ലീഷ് ടെറിയറുകളുമായി സങ്കരണം നടത്തിയുണ്ടായതാണ് ഫോക്സ് ടെറിയറുകൾ. എയർഡേൽ നായ്ക്കൾ ഒട്ടർ ഹൌണ്ടുകളുടെ സങ്കരയിനമാണ്.
പുറംകണ്ണികൾ
വർഗ്ഗം:നായ ജനുസ്സുകൾ
തോമസ് ആൽ‌വ എഡിസൺ
മനുഷ്യജീവിതത്തെ മാറ്റിമറിച്ച ഒട്ടേറെ കണ്ടെത്തലുകൾ നടത്തിയ ഒരു അമേരിക്കക്കാരനാണ് തോമസ് ആൽ‌വാ എഡിസൺ (Thomas Alva Edison) (ഫെബ്രുവരി 11 1847 – ഒക്ടോബർ 18 1931). ഫോണോഗ്രാഫ്,ചലച്ചിത്ര കാമറ, വൈദ്യുത ബൾബ് തുടങ്ങി ലോകത്തെമ്പാടുമുള്ള ജീവിതങ്ങളെ സ്വാധീനിക്കുന്ന തരത്തിലുള്ള ശ്രേഷ്ഠമായ കണ്ടെത്തലുകൾ അദ്ദേഹം നടത്തി. മെൻലോപാർക്കിലെ മാന്ത്രികൻ എന്ന് അറിയപ്പെട്ടിരുന്ന എഡിസൺ ഒരു വമ്പൻ വ്യവസായ സാമ്രാജ്യത്തിന്റെ അധിപനുംകൂടി ആയിരുന്നു. വൻ തോതിലുള്ള നിർമ്മാണവും ധാരാളം പേരുടെ ഒത്തൊരുമയോടുള്ള പ്രവർത്തനവും അദ്ദേഹം കണ്ടുപിടിത്തങ്ങളോട് സമന്വയിപ്പിക്കുകയുണ്ടായി. ആദ്യ വ്യാവസായിക റിസർച്ച് ലബോറട്ടറി സ്ഥാപിച്ചയാളെന്ന ബഹുമതിയും എഡിസനുള്ളതാണ്.
മഹാന്മാരായ കണ്ടുപിടിത്തക്കാരിൽ പ്രമുഖസ്ഥാനമാണ് എഡിസണ് ഉള്ളത്. 1,093 അമേരിക്കൻ പേറ്റന്റുകളും, കൂടാതെ യുണൈറ്റൈഡ് കിങ്ഡത്തിലേയും, ഫ്രാൻസിലെയും, ജെർമനി യിലേയും പേറ്റന്റുകൾ എഡിസന്റെ പേരിലുള്ളതാണ്. ലോക ചരിത്രത്തെ ഏറ്റവും സ്വാധീനിച്ച നൂറു വ്യക്തികളുടെ ഹ്രസ്വ ചരിത്രമായ മൈക്കിൾ ഹാർട്ട് 1978 -ൽ പ്രസിദ്ധീകരിച്ച ദ ഹൻഡ്രഡ് എന്ന പുസ്തകത്തിൽ എഡിസണ് 35ആം സ്ഥാനമാണുള്ളത്.' ബഹുജന ആശയവിനിമയത്തിനുതകുന്ന ധാരാളം കണ്ടുപിടിത്തങ്ങളും അദ്ദേഹം നടത്തി. ഓഹരിവില പ്രദർശിപ്പിക്കുന്ന ടിക്കർ, യാന്ത്രികമായി സമ്മതിദാനം രേഖപ്പെടുത്തുന്ന സംവിധാനം, ഇലക്ട്രിക് കാറിലുപയോഗിക്കാവുന്ന ബാറ്ററി, വൈദ്യുത ഉത്പാദന-വിതരണസംവിധാനങ്ങൾ, റെക്കോഡ് ചെയ്ത സംഗീതം, ചലച്ചിത്രങ്ങളുടെ സാങ്കേതിക സംവിധാനങ്ങൾ എന്നിവയും എഡിസണിന്റെ കണ്ടുപിടിത്തങ്ങളിൽ പെടുന്നു.
ആദ്യകാലത്ത് ഒരു ടെലിഗ്രാഫ് ഓപറേറ്ററായിരുന്നത്, ഈ മേഖലയിൽ ധാരാ‌ളം കണ്ടുപിടിത്തങ്ങൾ നടത്താൻ അദ്ദേഹത്തെ സഹായിച്ചിട്ടുണ്ട്. വൈദ്യുത ഉത്പാദനത്തിലെയും വിതരണത്തിലെയും എഡിസണിന്റെ കണ്ടുപിടിത്തങ്ങൾ ആധുനിക വ്യാവസായിക ലോകത്തിന്റെ രൂപീകരണത്തിൽ വലിയ സ്വാധീനം ചെലുത്തിയിട്ടുണ്ട്. മാൻഹാട്ടനിലെ പേൾ സ്ട്രീറ്റിലാണ് അദ്ദേഹം ആദ്യത്തെ വൈദ്യുതോൽപ്പാദനകേന്ദ്രം സ്ഥാപിക്കുന്നത്.
ബാല്യം
thumb|എഡിസൺ ജനിച്ച സ്ഥലം മിലാനിലെ ഒരു സാധാരണ കുടുംബത്തിലാണ് എഡിസൺ ജനിച്ചത്. കാനഡയിൽ നിന്നും അമേരിക്കയിലേക്ക് കുടിയേറിയവരായിരുന്നു എഡിസൻറെ മാതാപിതാക്കൾ.പിതാവിൻറെ പേര് സാം എഡിസൺ. അദ്ദേഹം മിലാനിൽ മരക്കച്ചവടം നടത്തിവരികയായിരുന്നു. മാതാവ് നാൻസി എഡിസൺ. നാൻസിയുടെയും സാമിൻറെയും ഏഴാമത്തെ മകനായി 1847 ഫെബ്രുവരി 11-നാണ് എഡിസൺ ജനിച്ചത്. എഡിസണ് എട്ട് വയസ്സുള്ളപ്പോൾ കുടുംബം പോർട്ട് ഹൂറണിലേക്ക് സ്ഥലം മാറി. മക്കെൻസി റെബലിയൺ എന്ന പരാജയപ്പെട്ട കലാപത്തിൽ പങ്കെടുത്തതിനാലാണ് അദ്ദേഹത്തിന്റെ അച്ഛന് നാടുവിടേണ്ടിവന്നത്. ഡച്ച് പൈതൃകമാണ് തനിക്കുള്ളതെന്നാണ് എഡിസൺ അവകാശപ്പെട്ടത്. thumb|left|തോമസ് എഡിസൺ കുട്ടിയായിരുന്നപ്പോൾ.
വിവാഹവും കുട്ടികളും
ഡിസംബർ 25 1871ൽ 24ആം വയസിൽ എഡിസൺ 16 വയസുള്ള മേരി സ്റ്റിൽ‌വെല്ലിനെ വിവാഹം കഴിച്ചു. മേരി എല്ലാ കാര്യത്തിലും എഡിസണിനെ സഹായിച്ചു. തന്റെ ഭർത്താവിന്റെ ബുദ്ധിസാമർത്ഥ്യത്തെ അവർ അംഗീകരിച്ചു. അവർക്ക് മൂന്ന് കുട്ടികൾ ആയിരുന്നു : പക്ഷേ മേരി അധികനാൾ ജീവിച്ചില്ല. മൂന്നു കുട്ടികളേയും എഡിസണെ ഏല്പ്പിച്ചിട്ട് മേരി മരിച്ചു. മേരിയുടെ മരണം എഡിസന്റെ ജീവിതത്തിൽ ഏറെ ആഘാതമുണ്ടാക്കി.
പിന്നീട് 1886 ഫെബ്രുവരി 24-ന്,തന്റെ 39-ാം വയസ്സിൽ എഡിസൺ ഇരുപത്കാരിയായ മിന മില്ലറിനെ(1866 - 1947) വിവാഹം കഴിച്ചു. ചാത്ത്വോക്കാ ഇൻസ്റ്റിറ്റൂഷന്റെ കോ-ഫൗണ്ടറും,ശാസ്ത്രജ്ഞനുമായിരുന്ന ലൂയിസ് മില്ലറിന്റെ മകളാണ് മിന.മിനയ്ക്കും മൂന്ന് മക്കളുണ്ടായി.
അച്ഛന്റെ മരണത്തിന് ശേഷം വ്യവസായങ്ങൾ ഏറ്റെടുത്തത് ചാൾസ് എഡിസണായിരുന്നു.
തൊഴിൽ ആരംഭം
thumb|200px|തന്റെ ഫോണോഗ്രാഫുമായി എഡിസൺ ഇരിക്കുന്ന ചിത്രം. [[Mathew Brady|മാത്യൂ ബ്രാഡി 1877-ൽ എടുത്തത്.]] പോർട്ട് ഹൂറണിലെ ഒരു റയിൽവേ നാട്ടുകാരുടെ ഏറെക്കാലത്തെ ഒരു സ്വപ്നമായിരുന്നു അത്. ആ സ്വപ്നം പൂവണിഞ്ഞത് 1859-ലായിരുന്നു. പോർട്ട് ഹൂറണിനെയും ഡെട്രോയിറ്റ് എന്ന തിരക്കേറിയ നഗരത്തെയും കൂട്ടിയോജിപ്പിച്ചായിരുന്നു തീവണ്ടിയാത്രാ. അന്ന് എഡിസണിനു 12 വയസ്സ്. റയിൽവേ വരുന്ന വാർത്താ എഡിസണിനെ വളരെയധികം സന്തോഷിപ്പിച്ചു. എന്തെങ്കിലും കച്ചവടംചെയ്ത് പണം ഉണ്ടാക്കാമല്ലോ.ആ പണം കൊണ്ട് പരീക്ഷണശാലയിലേക്ക് കുറച്ച് സാധനങ്ങളും വാങ്ങാം. കുറച്ചുപണം വീട്ടിലും കൊടുക്കാം ഇതായിരുന്നു ആ 12 കാരന്റെ ചിന്ത. അങ്ങനെ എഡിസൺ പത്രവില്പനക്കാരനായി റയിൽവേ സ്റ്റേഷനിൽ ജോലിക്കാരനായി.
മെൻലോ പാർക്ക്
left|thumb|300px|മിച്ചിഗനിൽ സ്ഥിതിചെയ്യുന്ന ഡിയർ ബോർണിലെ ഗ്രീൻ ഫീൽഡ് എന്ന ഗ്രാമത്തെ ഹെൻറി ഫോർഡ് മ്യൂസിയത്തിൽ പുനഃനിർമ്മാണം നടത്തിയ,എഡിസണിന്റെ മെൻലോ പാർക്കിലെ ലബോറട്ടറി. എഡിസൺ നടത്തിയ പ്രാധാനപ്പെട്ട ഒരു മാറ്റം എന്നത്,മിഡിൽസെക്സ് രാജ്യമായ ന്യൂ ജേഴ്സിയിൽ സ്ഥിതിചെയ്യുന്ന രാരിറ്റൻ നഗരത്തിന് അടുത്തായുള്ള മെൻലോ പാർക്കിൽ പണിത ഇൻഡസ്റ്റ്രിയൽ റിസർച്ച് ലാബ് ആയിരുന്നു.ഈ ലാബ് എഡിസണിന്റെ മേലുള്ള ആദരവിന്റെ സൂചകമായി ഈ ലാബിന് എഡിസൺ എന്ന് നാമകരണം ചെയ്തു.ഇത് നിർമ്മിച്ചത് എഡിസന്റെ ക്വാഡറപ്ലെക്സ് ടെലെഗ്രാഫ് വിറ്റ് കിട്ടിയ പണം കൊണ്ടായിരുന്നു. ഈ ടെലഗ്രാഫിനെ ലോകത്തോട് പരിചയപ്പെടുത്തിയതിനുശേഷം, $4,000 മുതൽ $5,000 വരെ അതിന്റെ വില നിശ്ചയിക്കാമെന്ന അദ്ദേഹത്തിന്റെ തീരുമാനം ശരിയാണെന്ന് കരുതിയിരുന്നില്ല,അതുകൊണ്ടുതന്നെ എഡിസൺ വെസ്റ്റേൺ യൂണിയനോടുള്ള ഒരു കരാറിൽ ഒപ്പിട്ടു.അദ്ദേഹത്തെ തീർത്തും ആശ്ചര്യപ്പെടുത്തിക്കൊണ്ട് ആ ടെലഗ്രാഫിന് ഇന്നത്തെ $208,400 വിലവരുന്ന അന്നത്തെ $10,000 അത് വിൽക്കപ്പെട്ടു.അത് അദ്ദേഹം വളരെ സന്തോഷത്തോടെതന്നെ അംഗീകരിക്കുകയും ചെയ്തു. ഈ ക്വാഡറപ്ലെക്സ് ടെലെഗ്രാഫ് തന്നെയായിരുന്നു എഡിസണിന്റെ ധനപരമായ ആദ്യത്തെ വിജയം,അതോടെതന്നെ മെൻലോ പാർക്ക്, സ്ഥിരമായ സാങ്കേതിക ശാസ്‌ത്ര സംബന്ധിയായ കണ്ടുപിടിത്തങ്ങൾക്കും, അതിന്റെ പരിപോഷണത്തിനുമായുള്ള ആദ്യത്തെ ഇൻസ്റ്റിറ്റൂഷനായി മാറി.മെൻലോ പാർക്കിൽ വച്ച് നിർമ്മിക്കപ്പെട്ട മിക്ക കണ്ടുപിടിത്തങ്ങൾക്കും നിയമപരമായി എഡിസൺ ആർഹനായിരുന്നു,എഡിസണിന്റെ നേതൃത്വത്തിൽ അങ്ങനെ ധാരാളം തൊഴിലാളികൾ കണ്ടുപിടിത്തങ്ങളും, അതിന്റേതായ റിസർച്ചുകളും നടത്തി.അവിടത്തെ തൊഴിലാളികൾ എഡിസണിന്റെ നേതൃത്വത്തിൽ നേതൃത്വം നടത്താനായി വിധിക്കപ്പെട്ടവരായിരുന്നു, കൂടാതെ അദ്ദേഹം അവരെ കണ്ടുപിടിത്തങ്ങളുടെ ഫലങ്ങൾ ലഭിക്കാനായി കൂടുതൽ ഊർജ്ജം നൽകുകയും ചെയ്തു.
ഉപദേശകനായ ഇലക്ട്രിക് എഞ്ചിനീയർ വില്ല്യം ജോസെഫ് ഹാമെർ 1879 ഡിസമ്പറിനാണ് എഡിസണിന്റെ കീഴെ ലബോറട്ടറി അസിസ്റ്റന്റായി ജോലി ആരംഭിച്ചത്.എഡിസണിന്റെ ടെലഫോൺ, ഫോണോഗ്രാഫ്, ഇലക്ട്രിക് റെയിൽവേ, അയേൺ ഒറെ സെപ്പറേറ്റർ,ഇലക്ട്രിക് ലൈറ്റിങ്ങ് എന്നിവയും കൂടാതെ മറ്റുപല കണ്ടുപിടിത്തങ്ങളിലും ജോസഫ് എഡിസണിനെ സഹായിച്ചു. എന്നിരുന്നാലും ഇൻകാന്റസെന്റ് ബൾബിന്റെ പ്രവർത്തനത്തിലും, അതിൽ നടത്തേണ്ടിയിരുന്ന പരീക്ഷണങ്ങളിലും, അതിന്റെ ഫലമായി രേഖപ്പെടുത്തേണ്ട രേഖകളിലും ജോസഫ് പ്രാഥമികമായ സഹായം മാത്രമേ ചെയ്തിരുന്നുള്ളൂ.തുടർന്ന് 1880 -ന് ജോസഫ് എഡിസൺ ലാമ്പ് വർക്കിന്റെ ചീഫ് എഞ്ചിനീയറായി നിയോഗിക്കപ്പെട്ടു.ജോസഫിന്റെ ആദ്യ വർഷങ്ങളിൽ, ജെനറൽ മാനേജറായ ഫ്രാൻസിസ് റോബിൻസ് അപ്പ്ട്ടോൺ -ന്റെ കീഴിലുണ്ടായിരുന്ന സൂത്രങ്ങൾ പിന്നീട് 50,000 ലാമ്പുകളായി മാറി.എഡിസണിന്റെ വാക്കുകളനുസരിച്ച്, ജോസഫ് ഹാമെർ " ഇൻകാന്റസെന്റ് ഇലക്ട്രിക് ലൈറ്റിങ്ങ് -ന്റെ ഒരു നിർമ്മാതാവാണ്". 1883 -ൽ, ഗണിതജ്ഞനാകാനുള്ള മികവുള്ളയാളും, നാവൽ ഓഫീസറും,ആയ ഫ്രാങ്ക് ജെ. സ്പ്രാഗ്വ എഡ്വാർഡ് എച്ച്. ജോൺസണിന്റെ നേതൃത്വത്തിൽ എഡിസൺ ഓർഗനൈസേഷനിൽ ചേർന്നു.മെൻലോ പാർക്കിലെ ലബോറട്ടിറിയുടെ ഗണിതപരമായ രീതികൾ മികച്ചതാക്കാൻ സ്പ്രാഗ്വായുടെ സംഭാവനകൾ സഹായിച്ചു.എന്നിരുന്നാലും, പൊതുവായി ജനങ്ങളുടെ വിശ്വാസം എഡിസൺ ഗണിതപരമായ രീതികൾ കൂടുതലായും ഉപയോഗിക്കാത്ത ആളാണെന്നാണ്,പക്ഷെ അദ്ദേഹത്തിന്റെ കുറിപ്പുകൾ നമ്മെ മനസ്സിലാക്കി തരുന്നത്, ഫ്രാൻസിസ് റോബിൻസ് അപ്പ്ട്ടോൺ പോലുള്ള  എഡിസണിന്റെ അസിസ്റ്റന്റുകൾ സംഘടിപ്പിച്ച ഗണിത സംഗമങ്ങളിൽ എഡിസൺ സൂക്ഷ്മബുദ്ധിയോടെ ഗണിതത്തെ ഉപയോഗിച്ചിരുന്ന വ്യക്തിയായിരുന്നു എന്നാണ്, ഉദാഹരണത്തിന് ലാമ്പ് റെസിസ്റ്റൻസടങ്ങിയ ഇലക്ട്രിക് ലൈറ്റിങ്ങ് സിസ്റ്റങ്ങളിൽ അതിന്റെ അവസ്ഥ അറിയാനുള്ള ഘടകം ഓം നിയമവും, ജൂൾ നിയമവുമൊക്കെയാണല്ലോ.....
എഡിസണിന്റെ പേറ്റന്റുകളെല്ലാം ആവശ്യവസ്തുക്കളുടെ പേറ്റന്റുകളായിരുന്നു, പ്രകൃതിയിലെ രാസവസ്തുക്കളും, മെക്കാനിക്കൽ ഉത്പന്നങ്ങളും, ഇലക്ട്രിക്കൽ വസ്തുക്കളുടെ പ്രവർത്തനവും, പുതിയ കണ്ടുപിടിത്തങ്ങളും അടങ്ങുന്ന ആ പേറ്റന്റുകളെല്ലാം അദ്ദേഹം 17 വർഷക്കാലത്തോളം സംരക്ഷിച്ചു.അതിൽ ഒരു ഡസനോളം ഡിസൈൻ പേറ്റന്റുകളായിരുന്നു, അവയെല്ലാം 14 വർഷക്കാലം സംരക്ഷിക്കപ്പെട്ടു.എല്ലാ പേറ്റന്റുകളേപോലേയും, എഡിസണിന്റെ കണ്ടുപിടിത്തങ്ങൾ വിശദീകരിക്കുന്നത് പ്രിയർ ആർട്ടിന്റെ സഹായത്തോടെയാണ്.എന്നാൽ ഫോണോഗ്രാഫ് പേറ്റന്റിൽ ശബ്ദത്തെ റെക്കോർഡ് ചെയ്യുകയും, പുറത്തുവിടുകയും, ചെയ്യുന്ന സാങ്കേതിക വിദ്യയെ വളരെ അത്ഭുതപൂർവ്വമായാണ് വിവരിക്കുന്നത്.
ഏതാണ്ട് ഒരു ദശകം ആകുമ്പോഴേക്കും എഡിസണിന്റെ മെൻലോ പാർക്ക് ലബോറട്ടറി രണ്ട് ബ്ലോക്ക് നഗരങ്ങൾക്ക് ഉൾക്കൊള്ളാവുന്ന വിധം വലുതാക്കി കഴിഞ്ഞു.എഡിസൺ ആഗ്രഹിച്ചത് ഈ ലബോറട്ടറി "സങ്കൽപ്പിക്കാവുന്ന എല്ലാ അസംസ്കൃതവസ്തുക്കളുടേയും കലവറ ആയിരിക്കണം" എന്നായിരുന്നു. 1887 -ലെ ഒരു പത്രവാർത്ത ഇതിന്റെ ഗൗരവത്തെ എടുത്തു പറയുകയും, ആ ലാബിൽ 800-ഓളം രാസവസ്തുക്കളും, എല്ലാ തരത്തിലുള്ള സ്ക്രൂകളും, എല്ലാ അളവിലുമുള്ള നീഡിലുകളും, എല്ലാ ഇനത്തിലുമുള്ള ചരടുകളു, വയറുകളും, മനുഷ്യന്റെ മുടികളും, കുതിരകളും,പശുക്കളും, മുയലുകളും, ആടുകളും, ഒട്ടകങ്ങളും,ഇളക്കക്കാരികളും,സിൽക്കുകളും, ശലഭകോശങ്ങളും,കുളമ്പുകളും, തിമിംഗിലത്തിന്റെ പല്ലുകളും, മാനിന്റെ കൊമ്പുകളും, ആമയുടെ പുറന്തോടും,കോർക്കുകളും, മരപ്പശകളും,മിനുക്കെണ്ണകളും, എണ്ണകളും, ഒട്ടകപക്ഷിയുടെ തൂവലുകളും, മയിലിന്റെ പീലികളും, ജെറ്റുകളും,കുന്തിരിക്കങ്ങളും, റബറുകളും, എല്ലാതരം ലഹരി വസ്തുക്കളും എല്ലാം അവിടെയുണ്ട്, ആ വസ്തുക്കളുടെ നിര അങ്ങനെ ...അങ്ങനെ         പോകുന്നു.
എഡിസണിന്റെ പ്രസംഗ പീഠത്തിൽ സർ ജോഷുവ റെയ്നോൾഡ്സ് -ന്റെ പ്രശസ്തമായ വരികൾ എഴുതിയ ഒരു പ്ലക്കാർഡും വച്ചിട്ടുണ്ട്:"മനുഷ്യനിലെ യഥാർത്ഥ തൊഴിലിനെകുറിച്ചുള്ള ചിന്തയെ ഇല്ലാതാക്കാൻ ലോകത്ത് ഒരു ഉപകരണവുമില്ല." ഈ വരികൾ ഇവിടെ മാത്രമല്ല, മറ്റു പല സ്ഥലങ്ങളിലും പ്രസിദ്ധമാണ്.
മെൻലോ പാർക്കിനോടൊപ്പംതന്നെ, എഡിസൺ കച്ചവടസംബന്ധമായതും,അതിലുള്ള ഉത്പന്നങ്ങൾവച്ച് അറിവിന്റെ നാനാപുറങ്ങൾ തുറക്കുന്നതുമായ ആദ്യത്തെ  ലബോറട്ടറി നിർമ്മിക്കുയും ചെയ്തു.
കാർബൺ ടെലിഫോൺ ട്രാൻസ്‌മിറ്റർ
1877–78 സമയത്ത് എഡിസൺ കാർബൺ മൈക്രോഫോൺ നിർമിച്ചു. 1980-കൾ വരെ ബെൽ റിസീവറിനൊപ്പം ഇതുപയോഗിച്ചിരുന്നു. ഇതിന്റെ പേറ്റന്റിനെച്ചൊല്ലി ദീർഘനാൾ നീണ്ടുനിന്ന നിയമയുദ്ധത്തിനൊടുവിൽ എമിൽ ബെർലിനറല്ല, എഡിസണാണ് ഇതിന്റെ പേറ്റന്റവകാശം എന്ന് 1892-ൽ ഫെഡറൽ കോടതി വിധിച്ചു. 1920-കളിൽ റേഡിയോ സംപ്രേഷണത്തിനും പൊതുയോഗങ്ങളിലും മറ്റും കാർബൺ മൈക്രോഫോൺ ഉപയോഗിച്ചിരുന്നു.
വൈദ്യുത പ്രകാശം
1878 -കളിൽ എഡിസൺ വൈദ്യുതപ്രാകശത്തിന്റെ ഒരു സിസ്റ്റത്തിൽ പ്രവർത്തിക്കാൻ തുടങ്ങി. ആ പ്രകാശം ഗാസുകൊണ്ടും, എണ്ണകൊണ്ടും നിർമ്മിക്കാമെന്ന് അദ്ദേഹം കരുതി. നീണ്ടുനിൽക്കുന്ന ഒരു ഇൻകാന്റസെന്റെ ലാമ്പ് ഉണ്ടാക്കുന്നതിന്റെ പ്രശ്നപരിഹാരങ്ങൾ അദ്ദേഹം ഉപകരണസാമഗ്രികൾ ശേഖരിച്ചുകൊണ്ട് തുടങ്ങി, എന്നാൽ കുറച്ചെണ്ണം അതിന്റകത്തെ നിർമ്മാണത്തിന് ആവശ്യമായിരുന്നു. ധാരാളം പഴയ കണ്ടുപിടിത്തക്കാർ ഇൻകാന്റസെന്റ് ലാമ്പ് നിർമ്മിച്ചിരുന്നു, അലസ്സാൻഡ്രോ വോൾട്ടയുടെ 1800കളിലെ തിളങ്ങുന്ന വയറിന്റെ നിർമ്മാമഴും, ഹെൻറി വുഡ് വാർഡിന്റേയും, മാത്യു എവൻസിന്റേയും കണ്ടുപിടിത്തങ്ങളും അതിനുദാരഹണങ്ങളാണ്.കൂടാതെ  നേരത്തേ തന്നെ നിർമ്മിക്കപ്പെട്ട എന്നാൽ അപ്പ്രായോഗികമായ ഇൻകാന്റസെന്റ് ലാമ്പിന്റെ നിർമ്മാണം നടത്തിയവരിൽ, ഹംഫ്രി ഡേവി, ജെയിംസ് ബൗമാൻ ലിന്റ്സെ, മോസെസ് ജി. ഫാർമർ, വില്ല്യം ഇ. സോയെർ, ജോസെഫ് സ്വാൻ പിന്നെ ഹെയിൻറിച്ച് ഗോബെൽ എന്നിവരും ഉൾപ്പെടുന്നു. ഇതുപോലുള്ള ആദ്യകാല ബൾബുകൾ, ചെറിയ കാലയളവുമാത്രം ജീവിതശേഷിയുള്ളതും, നിർമ്മിക്കാൻ ചെലവ് കൂടിയവയും, ഉയർന്നതോതിലുള്ള കറന്റ് വലിച്ചെടുക്കുകയും, ചെയ്യുന്നതുകൊണ്ടുതന്നെ അവയെ വലിയ സംവിധാനങ്ങളിൽ ഘടിപ്പിക്കുന്നത് പ്രായോഗികമായി ദുഷ്കരമാണ്. കോപ്പർ വയറിന്റെ കട്ടി ഒരു നിശിത അളവിൽ സ്ഥിരമാക്കി വയ്ക്കാനായി,മാറ്റികൊണ്ടിരിക്കാവുന്ന വലിപ്പത്തിൽ, വൈദ്യുത ബൾബുകൾ ശ്രേണീ രീതിയിൽ ഘടിപ്പിക്കണമെന്നും, അതുമൂലം ബൾബ് കുറവ് കറന്റ് മാത്രമേ വലിച്ചെടുക്കുകയുള്ളൂ എന്നും എഡിസൺ മനസ്സിലാക്കി.അതായത് ലാമ്പുകൾ, ഉയർന്ന പ്രതിരോധത്തിലും, കുറഞ്ഞ വോൾട്ടതയിലും(110 വോൾട്ടിന് താഴെ) പ്രവർത്തിക്കണം.
വിവിധ പരീക്ഷങ്ങൾക്കുശേഷം, കാർബൺ ഫിലമെന്റുിൽ തുടങ്ങി, പ്ലാറ്റിനവും, മറ്റു ലോഹങ്ങളിലും പരീക്ഷിച്ച എഡിസൺ വീണ്ടും തിരിച്ച് കാർബണിലേക്കുതന്നെ തിരിച്ചെത്തി. 1879 ഒക്ടോബർ 22 നായിരുന്നു ആദ്യത്തെ വിജയകരമായ പരീക്ഷണം; അത് 13.5 മണിക്കൂർ നീണ്ടുനിന്നപരീക്ഷണമായിരുന്നു. എഡിസൺ തന്റെ ഡിസൈൻ വിപൂലീകരിക്കുകയും, 1879 നവമ്പർ 4-ന് യു.എസ് പേറ്റന്റിലേക്ക് പേര് രേഖപ്പെടുത്തുകയും ജനുവരി 27-ന് പ്ലാറ്റിന കോണ്ടാക്റ്റ് വയറിലേക്ക് ഘടിപ്പിച്ചിട്ടുള്ള കാർബൺ ഫിലമെന്റുകൊണ്ടുള്ള ഇലക്ട്രിക ലാമ്പ് നിർമ്മിച്ചതിന് അത് അംഗീകരിക്കുകയും ചെയ്തു. ഇതായിരുന്നു ആദ്യത്തെ വാണിജ്യപരമായ ഇൻകാന്റസെന്റ് ലാമ്പ്.
എന്നിരുന്നാലും ഈ ലാമ്പ് കോട്ടണും, നൂലും, മരവും, കടലാസ്സുമൊക്കെ ഉപയോഗിച്ചും വ്യത്യസ്ത രീതിയിൽ ജനങ്ങളിലേക്ക് പരിചയപ്പെടുത്തുിക്കൊടുത്തിട്ടുണ്ട്, ഇത് നടക്കുന്നത് എഡിസണ് പേറ്റന്റ് അംഗീകരിച്ചതിനുശേഷമോ, മാസങ്ങൾക്കുമുമ്പോ ഒന്നുമല്ല്, എഡിസണും സംഘവും, കാർബണൈസഡ് ബാമ്പു ഫിലമെന്റ് നിർമ്മിച്ചതിന് 1,200 മണിക്കൂറിന് ശേഷമായിരുന്നു.ഈ പരുക്കനായ സാധനം ഇവിടെ ഉപയോഗിക്കാമെന്ന് എഡിസണ് മനസ്സിലായത് അദ്ദേഹത്തിന്റെ വയോമിങ്ങിൽ വച്ചുള്ള ബാറ്റിൽ ലേക്കിനിലടുത്തെ വിശ്രമത്തിനിടയിലെ മുളയുടെ ചീളുകളെടുത്ത് മീൻ പിടിക്കാൻ ശ്രമിച്ചതിന്റെ ഫലമായാണ്,ഇവിടെവച്ചാണ് അദ്ദേഹവും  വലിയ ശാസ്ത്ര സംഘവും കൂടി പോയ യാത്രയിൽ, കോണ്ടിനെന്റൽ ഡിവൈഡിൽ വച്ച്, 1878 ജൂലൈ 29 -ന് വച്ച് നടന്ന സൂര്യന്റെ പൂർണ ഗ്രഹണം കാണാൻ കഴിയുന്നത്.
1878 ന് അദ്ദേഹവും,വെന്റെർബിറ്റ് കുടുംബത്തിലെ അംഗമായ ജെ.പി. മോർഗനും ഉൾപ്പെടുന്ന ധനവിനിയോഗകാര്യവിദഗ്‌ദ്ധന്മാരും ചേർന്ന് ന്യയോർക്ക് നഗരത്തിൽ   എഡിസൺ ഇലക്ട്രിക് ലൈറ്റ് കമ്പനി നിർമ്മിച്ചു.1879 ഡിസമ്പർ 31-ന് എഡിസൺ മെൻലോ പാർക്കിൽ വച്ച്, തന്റെ ഇൻകാന്റസെന്റ് ബൾബ് പൊതുജനങ്ങൾക്കായി പരിചയപ്പെടുത്തിക്കൊടുത്തു.ഈ സമയത്ത് അദ്ദേഹം പറഞ്ഞതിതാണ്, "ഞങ്ങൾ കുറഞ്ഞ ചിലവിൽ വൈദ്യുതിയുണ്ടാക്കൂം, പക്ഷെ സമ്പന്നർ മാത്രം അതുപയോഗിച്ച് മെഴുകുതിരികൾ കത്തിക്കും."
ഒറിഗോൺ റെയിൽറോഡ് ആന്റ് നാവിഗേഷൻ കമ്പനിയുടെ പ്രെസിഡന്റായ ഹെൻറി വില്ലാർഡ് 1879-ലെ എഡിസണിന്റെ ആ പൊതു പരിചയപ്പെടുത്തലിൽ പങ്കെടുത്തിരുന്നു.അത് കണ്ട അത്ഭുതപ്പെട്ട വില്ലാർഡ് ഉടൻ തന്നെ എഡിസണോട്, തന്റെ കമ്പനിയുടെ പുതിയ, ആവിയിൽ ഓടുന്ന കപ്പലിൽ ഇൻകാന്റസെന്റ് ബൾബ് ഘടിപ്പിക്കണമെന്ന് എന്ന് അഭ്യർത്ഥിച്ചു.എന്നിരുന്നാലും ആദ്യം ശങ്കിച്ചുനിൽക്കുകയും,എഡിസൺ അത് അംഗീകരിക്കുയും ചെയ്തു.തുടർന്ന് കപ്പലിന്റെ എല്ലാ ഒരുക്കങ്ങൾക്കുശേഷം 1880 -ന് കൊളമ്പിയ ന്യൂയോർക്കിലേക്ക് അയക്കപ്പെട്ടു, ഇവിടെവച്ചാണ് എഡിസണും,ജോലിക്കാരും കപ്പലിന്റെ പുതിയ പ്രകാശ സംവിധാനം ഘടിപ്പിക്കുന്നത്.ഇതിന്റെ ഫലമായി കൊളമ്പിയ, എഡിസണിന്റെ ഇൻകാന്റസെന്റ് ലൈറ്റ് ബൾബിന്റെ വാണിജ്യ വിഷയപരമായ സാധ്യതകൾ തുറന്നുകാട്ടിയ ആദ്യത്തെ കപ്പലായി മാറി.എന്നാൽ അവസാനമായി എഡിസണിന്റെ സാങ്കേതികവിദ്യ കൊളമ്പിയയിൽ നിന്ന് നീക്കംചെയ്യപ്പെട്ടു.
1884 -നാണ് ലൂവിസ് ലാറ്റിമെർ എഡിസൺ ഇലക്ട്രിക് ലൈറ്റ് കമ്പനി യിൽ ചേരുന്നത്.അദ്ദേഹം കാർബൺ ഫിലമെന്റിന്റെ വിപുലീകരണത്തിന് 1881 ജനുവരിക്ക് ഒരു പേറ്റന്റിന് അവകാശിയായി.ലാറ്റിമെർ ഒരു എഞ്ചിനീയറായും, ചിത്രമെഴുത്തുകാരനായും,വൈദ്യുത പ്രകാശ പേറ്റന്റിന്റെ നിയമ വ്യവഹാരത്തിൽ ഒരു വിദ്ക്ദ്ധനായ ദൃക്സാക്ഷിയായും,പ്രവർത്തിച്ചു.
എഡിസണിന്റെ വൈദ്യുത ലാമ്പിന്റെ വില താഴ്ത്താനും, അതിന്റെ ഉപയോഗം കുറയ്ക്കാനുമായി ജോർജ് വെസ്റ്റിങ്ങ്ഹൗസ് കമ്പനി ഫിലിപ്പ് ഡൈൽസിന്റെ ഇൻഡക്ഷൻ ലാമ്പ് നിർമ്മിക്കുകയും, 1882-ൽ 25,000 രൂപയുടെ പേറ്റന്റവകാശം സ്വന്തമാക്കുകയും ചെയ്തു.
ബ്രണോ -യിൽവച്ച് 1882 -ൽ തുറക്കപ്പെട്ട മേഹെൻ തിയേറ്റ -റാണ് എഡിസൺ ലാമ്പ് ഉപയോഗിച്ച ആദ്യത്തെ പൊതു കെട്ടിടം, അതിലെ ലാമ്പുകളുടെ സജ്ജീകരണം നടത്തിയത് ലാമ്പ് നിർമ്മിച്ച അദ്ദേഹത്തിന്റെ ശിഷ്യനായിരുന്ന ഫ്രാൻസിസ് ജെൽ ആയിരുന്നു. പിന്നീട് 2010 സെപ്റ്റമ്പറിന് ഈ തിയേറ്ററിനുമുമ്പായി മൂന്ന് ഭീമാകാരമായ ബൾബുകളുടെ ശിൽപ്പം വയ്ക്കപ്പെട്ടു.
ബൾബ്
thumb|200px|right|Edison in 1878
വൈദ്യുതി വിതരണം
1879, ഒക്ടോബർ 21-ന് ആസൂത്രിതമായ ഒരു വൈദ്യുത പ്രകാശ ബൾബ് ഉണ്ടാക്കിയതിനുശേഷം,നിലവിലുള്ള ഗ്യാസുകൊണ്ട് കത്തുന്ന ഉപപോഭങ്ങൾക്കെതിരായി മത്സരിക്കുവാൻ വേണ്ടി,എഡിസൺ ഒരു വൈദ്യുത ഉപഭോഗസമിതി രൂപീകരിച്ചു.1889 -ന് അദ്ദേഹം വൈദ്യുത വിതരണത്തിന് പേറ്റന്റ് ലഭിക്കുകയും,1880 ഡിസംബർ 17-ന് എഡിസണ്ർ ഇല്ല്യൂമിനേറ്റിങ്ങ് കമ്പനി സ്ഥാപിക്കുകയും ചെയ്തു.ന്യൂയോർക്ക് നഗരത്തിലെ പേൾ സ്റ്റ്രീറ്റ് സ്റ്റേഷനിൽ 1882-ന് ആ കമ്പനി ഇലക്ട്രിക് വിതരണം സ്വന്തമാക്കുകയും, അതിനായി പണം ചെലവഴിക്കുകയും ചെയ്തു.1882 സെപ്റ്റമ്പർ 4-നാണ് എഡിസൺ പേൾ സ്റ്റ്രീറ്റിൽ വൈദ്യുത വിതരണം ആരംഭിച്ചത്, മാൻഹാറ്റണിലെ 59 അതിഥികൾക്കോരോർത്തർക്കുമായി 110 വോൾട്ടാണ് അദ്ദേഹം വിതരണം ചെയ്തത്.
ഈ വർഷത്തിന് മുമ്പ് 1882 ജനുവരിയിൽ എഡിസൺ ലണ്ടണിലെ ഹോൾബോൺ വയഡക്റ്റിൽ അദ്ദേഹം നൽകികൊണ്ടിരുന്ന വൈദ്യുത വിതരണം നിർത്തലാക്കി.എഡിസൺ നൽകിയ വൈദ്യുതിയിലൂടെ ആ നഗരത്തിന്റെ തെരുവുവിളക്കുകൾ എന്നും പ്രകാശിച്ചിരുന്നു.പിന്നീട് 1883 ജനുവരി 19 -ന് ആദ്യത്തെ ഗുണനിലവാരമുള്ള ഇൻകാന്റസെന്റ് വൈദ്യുത പ്രകാശപ്രവർത്തനം ഓവർഹെ‍ഡ് വയറുകൾ വഴി ന്യൂജേഴ്സിയിലെ,റോസ്സെല്ലയിൽ സേവനം ആരംഭിച്ചുതുടങ്ങി.
ധാരായുദ്ധം
thumb|200px|പ്രകാശ ബൾബുകളുടെ ഉപയോഗം അതിവ്യാപകമായതോടെ, പെട്ടെന്നുതന്നെ അത് പൊതുചടങ്ങുകളുടേയുമെല്ലാം ഭാവിയായി മാറി.ചിത്രത്തിൽ കാണിക്കുന്നത് 1897 -ലെ ടെന്നെസെ സെന്റിന്ന്യൽ എക്സ്പോസിഷന്റെ ചിത്രമാണ്.
എഡിസൺ ഡിസി വൈദ്യുത വിതരണം ചെയ്യാമെന്ന് വിചാരിച്ച നാളുകളിൽ അദ്ദേഹത്തിന് എസി വൈദ്യുതി വിതരണം ചെയ്യുന്ന കമ്പനികളേയും നേരിടേണ്ടിവന്നിരുന്നു. 1880 -കൾക്ക് ശേഷം എസി വൈദ്യുതിയിലോടുന്ന എ.ആർ.സി വൈദ്യുത വിളക്കുകൾ അമേരിക്കയുടെ തെരുവകളിലും, വിസ്തൃതമായ ഇടങ്ങളിലും വൻതോതിൽഉപയോഗിക്കാൻ തുടങ്ങിയതോടെ അത് അമേരിക്കയിൽ വലിയ വ്യാപാര സാധ്യതയായി മാറി.പിന്നീട് ട്രാൻസ്ഫോർമറിന്റേയും, വെസ്റ്റിങ്കോസ് ഇലക്ട്രിക്ക് എന്ന കമ്പനിയുടേയും കണ്ടുപിടിത്തത്തോടെ എസി വൈദ്യുതി താപ നഷ്ടമില്ലാതെ, കട്ടികുറഞ്ഞതും, വിലകുറഞ്ഞതുമായ വയറുകളോടെ ദൂരേക്ക് വിനിമയം ചെയ്യാമെന്നായി,സ്റ്റെപ്പ് ഡൗണിലൂടെ അത് വീടുകളിലേക്കും വിതരണം ചെയ്യപ്പെട്ടു.തെരുവുകളിലെ പ്രകാശത്തിനുവേണ്ടിമാത്രമല്ല, ചെറുകിട വ്യവസായങ്ങൾക്കും ഇതുപയോഗിച്ചു, എന്നാൽ വൻകിട വ്യവസായങ്ങൾക്കായി എഡിസണിന്റ ഡിസി വൈദ്യുതി ഉപയോഗിക്കപ്പെട്ടു. എന്നാൽ ഇത് വലിയ നഗരങ്ങൾക്കും, ഉപയോഗക്താക്കളുടെ എണ്ണം കൂടുതലുള്ള സ്ഥലങ്ങൾക്കുമാത്രമേ ഉപയോഗിക്കാനാവുകയൂള്ളൂ.കൂടാതെ എഡിസണിന്റെ ഡിസി വൈദ്യുത പ്ലാന്റുകൾക്ക് നിശ്ചിത മൈലുകൾ അകലേയുള്ളവർക്കുമാത്രമേ വൈദ്യുതി എത്തിക്കാമയാിരുന്നുള്ളൂ.കുഞ്ഞു നഗരങ്ങളും ഗ്രാമങ്ങളും, എഡിസണിന്റെ ഡിസി വൈദ്യുത രീതിയ്ക്ക് അനിയോജ്യമായിരുന്നില്ല.ഈ വിടവിലൂടെ എസി വൈദ്യുതിയ്ക്ക് അതിന്റെ പൂർണവളർച്ചയിലെത്താൻ സാധിച്ചു.
എസി വൈദ്യുതി ഉയർന്ന വോൾട്ടേജിലായി ഉപയോഗിക്കുമ്പോൾ അപകടം നടക്കാനിടയുണ്ടെന്ന് പരീക്ഷണാർത്ഥം അദ്ദേഹം സമർത്ഥിച്ചു.ആ 1886-കളിൽ ജോർജ് വെസ്റ്റിഗ്വൗസ് അദ്ദേഹത്തിന്റെ ആദ്യത്തെ എ.സി വൈദ്യുതിയുടെ സിസ്റ്റം സ്ഥാപിക്കുകയായിരുന്നു, ഒപ്പം എഡിസൺ അദ്ദേഹത്തിനെതിരെ വ്യക്തിപരമായും ആക്രമിക്കാൻ തുടങ്ങി.ആറ് മാസം കൊണ്ട് വെസ്റ്റിഗ്വൗസ് തന്റെ ഒരു ഉപഭോഗ്താവിനെ കൊല്ലുമെന്ന് എഡിസൺ പറഞ്ഞു. അങ്ങനെ വെസ്റ്റിഗൗസിന്റെ എസി വൈദ്യുതിയെകുറിച്ച് ധാരാളം വാദഗതികൾ അദ്ദേഹം നിരത്തി.അതിൽ അദ്ദേഹം പറഞ്ഞതിൽ മറ്റൊന്ന്, ഈ യന്ത്രത്തിന്റെ നിർമ്മാതാവിന് പോലും എ.സി വൈദ്യുതി ഉണ്ടാക്കിയേക്കാവുന്ന അപകടങ്ങളെ തടുത്തുനിർത്താനുള്ള വഴികളറിയില്ല, എന്നായിരുന്നു.കൂടാതെ എഡിസൺ തന്റെ എതിരാളികൾ എ.സി വൈദ്യുതിയെ ദുരുപയോഗം ചെയ്യുന്നതിലും, അതിലൂടെ ഉപഭോക്താക്കർക്ക് ഏൽക്കുന്ന മുറിവുകൾകൊണ്ടും അസ്വസ്ഥനായിരുന്നു. സത്യത്തിൽ ഇവരുടേയൊക്കെ രീതിശാസ്ത്രത്തിലുള്ള കുറഞ്ഞ വൈദ്യുതിയായ ഡ.സി യാണ് എഡിസണിന്റെ വൈദ്യുതി.1887 ആയതോടെ എഡിസണിന്റെ വൈദ്യുതി വിപണിയിൽ മൂല്യം കുറ‍ഞ്ഞതായി മാറി,അതോടെ അദ്ദേഹം, തന്റെ 121 ഡി.സി പവർസ്റ്റേഷനോടൊപ്പം ഇറക്കിയ 68 എ.സി പവർസ്റ്റേഷനിന്റ നിർമ്മാതാവായ വെസ്റ്റിഗൗസുമായി കൂട്ടുകച്ചവടത്തിനിറങ്ങി.അതിനായി ലിന്നിന്റെ തോമ്സൺ ഹൗസ്റ്റൺ ഇലക്ട്രിക് കമ്പനി 22 പവർസ്റ്റേഷനുകളും നിർമ്മിച്ചു.
ഇങ്ങനെ എഡിസണും, എ.സി വൈദ്യുതിയുടെ കമ്പനികളും തമ്മിലുള്ള മത്സരത്തിന് സമാന്തരമായി 1888-ലെ ഉയർന്ന വോൾട്ടേജിന്റെ ആഘാതത്തിാൽ ഉണ്ടായ മരണ അപകടത്തിനെതുടർന്ന മാധ്യമങ്ങളും അത്തരത്തിലുള്ള ഉപകരണങ്ങൾ ഉപയോഗിച്ചിരുന്ന കമ്പനികൾക്കുനേരെ തിരിഞ്ഞു, കൂടാതെ പൊതുജനങ്ങളിലും കോലാഹലങ്ങളുണ്ടാകാൻ തുടങ്ങി. ഈ സമയം നോക്കി എഡിസൺ ഒരു സംഘം രൂപീകരിച്ച് ന്യൂയോർക്കിൽ എ.സി വൈദ്യുതി അപകടമാണെന്ന് അറിയിക്കുന്ന പോസ്റ്ററുകളും, ജാതകളും, ക്യാമ്പെയ്നുകളും സംഘടിപ്പിച്ചു, കൂടാതെ എ.സി വൈദ്യുതിയാൽ അപകടമേറ്റ മൃഗങ്ങളേയും മനുഷ്യരേയും സംരക്ഷിക്കുകയും, എ.സി നിർമ്മിക്കലിന്റെ പരിമിതികൾ പരസ്യപ്പെടുത്തുകയും ചെയ്തു, ഇങ്ങനെ പരസ്പരം വിവിധ തര വൈദ്യുതിവിതരണത്തിന്റെ കച്ചവടത്തിനായി നടന്ന ആകമാന പ്രവർത്തനങ്ങളെയാണ് ധാരായുദ്ധമെന്നറിയപ്പെടുന്നത്.
എഡിസണിന്റെ ഭലമാർന്ന എ.സിയെക്കെതിരേയുള്ള നിലപാടുകൾ തന്റെ സ്വന്തം സ്റ്റോക്ക് കൈകാര്യം ചെയ്യുന്നവരേയും നിലനിർത്താനുള്ളതിന് യോജിച്ചതായിരുന്നില്ല.പിന്നീട് 1890 കൾക്ക് ശേഷം എഡിസണിന്റെ കമ്പനി എ.സി വരവുകൊണ്ട് കുറച്ച് പണമൊക്കെ സമ്പാധിക്കാൻ തുടങ്ങി. അതോടെ ധാരയുദ്ധം 1892-ൽ അവസാനിച്ചു, എന്നാൽ തന്റെ കമ്പനിയെതന്നെ ഭരിക്കാൻ പാടില്ലെന്ന മർദ്ദങ്ങൾ വരുവാൻ തുടങ്ങി. ആ വർഷം പൊതുധനവിനിയോഗകാര്യ വിദഗ്‌ദ്ധനായ ജെപി മോർഗൻ എഡിസണിന്റെ ജെനറൽ ഇലക്ട്രിക്കും, തോമസ് ഹൗസ്റ്റൗണിന്റെ രീതിശാസ്ത്രവും കൂടി ലയിക്കതക്കതരത്തിലുള്ള തോമസ് ഹൗസ്റ്റൗൺ മുതലാളിയായ ജെനറൽ ഇലക്ട്രിക് ( എഡിസൺ എന്ന പേര് എടുത്ത മാറ്റിയാണ് ഈ പേര് നൽകിയത്.) എന്ന പേരിലുള്ള ഒരു പുതിയ കമ്പനി ആരംഭിച്ചു.ഇപ്പോളീ കമ്പനി യുസ് ഇലക്ട്രികൽ ബിസിനസ്സിന്റെ മൂന്ന് കോർട്ടേഴ്സുകളായി നിയന്ത്രിച്ചു നടത്തിപോരുന്നു, കൂടാതെ വെസ്റ്റ്ങ്കൗസിന്റെ എ.സി വ്യാപാരവും കൊണ്ടുനടത്തുന്നു.
ഫ്ലൂറോസ്കോപ്പി
ലോകത്തിലെ ആദ്യത്തെ, എക്സ്-റേ വികിരണങ്ങൾകൊണ്ട് റേഡിയോഗ്രാഫുകൾ എടുക്കാൻ കഴിയുന്ന ഫ്ലൂറോസ്കോപ്പ് നിർമ്മിച്ചതിന്റെ പേരിലും എഡിസൺ പ്രശസ്തനാണ്.വിൽഹെം റോണ്ട്ഗെൻ അതിന്റെ സ്ക്രീനിനായി ഉപയോഗിച്ചിരുന്ന ബേരിയം പ്ലാന്റിനോസയനൈഡ് -നുപകരം എഡിസൺ തന്നെ കൂടുതൽ വെളിച്ചമുള്ള ചിത്രം ലഭിക്കാനായി കാൽഷ്യം ടങ്സ്റ്റേറ്റ് ഫ്ലൂറോസ്കോപ്പി സ്ക്രീൻ കണ്ടെത്തി, എന്നാൽ ഈ ടെക്നോളജികൊണ്ട് നന്നായി മങ്ങിയ ചിത്രങ്ങൾ മാത്രമേ എടുക്കാൻ കഴിഞ്ഞിരുന്നുള്ളൂ.